Medojević tvrdi da je Simijanović bio operativac ambasadora SAD Braunbeka - Crnogorski Portal\nMedojević tvrdi da je Simijanović bio operativac ambasadora SAD Braunbeka\nPredsjednik Pokreta za promjene Nebojša Medojević tvrdi da je lažni američki diplomata Stevan Simijanović pokušao da stupi u kontakt sa njim, ali da je Medojević, nakon provjera, odbio poziv na susret. Prema riječima Medojevića, Simijanović je bio operativac američkog ambasadora Sema Braunbeka koji je, prema tvrdnjama lidera PzP-a, ''zadužen za razbijanje pravoslavnog svijeta i Crkve''.\nNa svom Fejsbuk profilu lider PzP-a otkriva da je Simijanović, u ime Braunbeka, zagovarao ideju da Srpska pravoslavna crkva podrži formiranje Vlade Crne Gore, ali – bez učešća Demokratskog fronta.\nNavodeći ko je sve, osim Braunbeka i Simijanovića, bio uključen u taj tajni plan, Medojević se fokusira na ,,tajni centar moći“ oko Vladimira Božovića iz Matice srpske i Gojka Perovića, sveštenika Srpske pravoslavne crkve.\nPrema tvrdnjama Medojevića, vlasnici koncerna Vijesti kontrolišu ,,NVO, medije i najmanje jednu stranku – Uru“, ali da se u sve uključio još jedan neformalni centar moći.\n” Pojavio se i drugi tajni centar moći oko matematičara Božovića i Gojka Perovića koji zloupotrebljavaju Crkvu i uvlače je u prljave igre nekih još moćnijih stranih centara moći. Američki ambasador Sem Braunbek i njegov operativac Simijanović su bili ekstremno aktivni u saradnji sa domaćim igračima”, ustvrdio je Medojević.\nABAZOVIĆ I SIMIJANOVIĆ\nPobjeda je već pisala o lažnom američkom diplomati Stevanu Simijanoviću koji je, prije i nakon formiranja Vlade Crne Gore, ostvario intenzivne kontakte sa liderom Ure Dritanom Abazovićem, potpredsjednikom Vlade i koordinatorom svih obavještajnih službi. Simijanović je, kako je naš list istražio, osim Abazovića imao kontakte i sa Zoranom Mikićem i Zoranom Miljanićem, funkcionerima Ure. Istovremeno, Simijanović je bio u izbornom štabu Narodnog pokreta Miodraga Dake Davidovića.\nKoliko je za vrh Ure bio značajan Stevan Simijanović, pokazuje i činjenica da je ta stranka plaćala, u najmanje dva navrata, njemu i njegovim ,,prijateljima“ troškove smještaja u podgoričkom hotelu ,,Ambasador“.\nAbazović je, upravo preko Simijanovića, pokušao da uspostavi saradnju i sa američkom firmom ,,Ameriken balistik kompanija“ u cilju nabavke naoružanja i municije za Vojsku Crne Gore. Ministarstvo odbrane Crne Gore nije bilo uključeno u te razgovore.\nZanimljivo je da Medojević u političko-špijunsku igru koja se odigravala u Crnoj Gori sada uvodi i lik Sema Braunbeka, ambasadora SAD za međunarodne vjerske slobode.\nBraunbek je posjetio sredinom novembra 2019. godine brojne zemlje Zapadnog Balkana – Srbiju, Bosnu i Hercegovinu, Kosovo, Albaniju i Crnu Goru.\nTo je u Crnoj Gori bilo vrijeme intenzivnih pregovora i svađa oko Zakona o slobodi vjeroispovijesti koji je predložila tadašnja Vlada Crne Gore premijera Duška Markovića.\nTokom boravka u Podgorici, Braunbek je razgovarao sa političkim i vjerskim liderima i konstatovao da SAD ,,žele vidjeti sve vjerske zajednice uključene u otvoren i transparentan proces razvoja i donošenja Zakona o slobodi vjeroispovijesti“.\nTada je posebno upozorio da ,,neke vjerske zajednice“, misleći na Srpsku pravoslavnu crkvu, nijesu zadovoljne nacrtom zakona i naglasio da je važna rasprava i dijalog, ,,a ne samo da se zakon izgura“. Dodao je da SAD ohrabruju proces koji uključuje vjerske zajednice ,,koje imaju duboke zabrinutosti“.\nUprkos tim poluotvorenim upozorenjima, Zakon o slobodi vjeroispovijesti je usvojen decembra 2019. godine glasovima parlamentarne većine koju je tada predvodio DPS. Odmah nakon toga počela je opsežna akcija organizovanja velikih litija koje je predvodila Srpska pravoslavna crkva.\nTokom više mjeseci se ambasade zemalja Kvinte u Podgorici nijesu oglašavale povodom litija, osim uobičajenih fraza o ,,poštovanju reda i mira“, ali i upozorenja da je sloboda okupljanja ishodište demokratskih procesa.\nKao što je poznato, nakon izbora 30. avgusta krenulo se u formiranje nove crnogorske vlade koju će predvoditi Zdravko Krivokapić, direktno podržan od Srpske pravoslavne crkve. Dogovor o novoj izvršnoj vlasti postignut je u Manastiru Ostrog pod budnim okom mitropolita SPC u Crnoj Gori Amfilohija.\nAko su tačne nedavne Medojevićeve tvrdnje, ispada da su ambasador Braunbek i vlast u Vašingtonu imale posrednu, ali važnu ulogu, u formiranju Vlade Crne Gore – bez čelnika Demokratskog fronta. Lider PzP posredno optužuje i ambasadora Braunbeka da je poslao Stevana Simijanovića kao operativca da pomogne u eliminisanju Fronta.\nZa sada nema odgovora iz Ambasade SAD u Podgorici na ove optužbe lidera Pokreta za promjene.\nDF: Pomirenje premijera i ministra ključ opstanka Vlade\nMedojević o budžetu: Kradem od siromašnih, da bih dao bogatima\nMedojević: Obustavljanje letova MA diletantska odluka Spajića i Krivokapića\nStevan Simijanović PZP Sem Braunbek američki diplomata Nebojša Medojević


Stoliv u znaku kamelije, fešta počinje sjutra | Radio Jadran\nPočetna Oko nas Kotor Stoliv u znaku kamelije, fešta počinje sjutra\nStoliv u znaku kamelije, fešta počinje sjutra\nLikovnom i literarnom radionicom u prirodi, pod nazivom „Kamelija u srcu Boke” sjutra u 10 h počeće tradicionalna „Fešta kamelija Stoliv 2019”.\nIdućeg vikenda je planirano nekoliko programa. Izložba aranžmana od cvijeta kamelije biće održana u petak 29. marta od 19 sati u Galeriji solidarnosti.\nDan kasnije, od 9 do 14 sati predviđen je susret uzgajivača kamelija iz zemlje i inostranstva, kao i obilazak đardina sa kamelijama, stručni savjeti i razmjena iskustava.\nCentralna manifestacija najavljena je za nedjelju 31. marta, u 11 sati. Uslijediće izložba aranžmana od kamelije, izložba likovnih i prezentacija literarnih radova, izbor najljepšeg đardina s kamelijama, izleti planinarskim stazama na Vrmac i u Gornji Stoliv, u 8 i 13 sati, i tradicionalna mušuljada.\nOrganizator, NVU „Kamelija” poziva uzgajivače i ljubitelje kamelija da s cvijetnim kreacijama učestvuju na ovogodišnjoj izložbi. Radove je potrebno dostaviti u petak, 29.marta, do 15 sati u Domu kulture „Niko Bilafer” Stoliv ili donijeti u izložbeni prostor Galerije solidarnosti.\nRadi unaprijeđenja gajenja kamelije, pozivaju i kotorske uzgajivače, koji ranije nijesu nagrađivani, da učestvuju u izboru najljepšeg đardina, odnosno bašte sa kamelijama. Prijave đardina-bašte potrebno je obaviti do subote 30. marta do 10 sati.\nNajljepše cvijetne aranžmane i đardine sa kamelijama proglasiće stručni žiri, a organizator će obezbijediti nagrade i priznanja.\nInformacije i prijave na tel: 069 644 506 i 067 881 499\nSledeći članakJavni poziv za dostavljanje priča o evropskoj kulturnoj baštini


TRŽNICA AD - Tržnica Subotica\nAkcionarsko društvo „Tržnica“ je preduzeće koje se bavi pružanjem usluga u oblasti pijačne delatnosti. U ovom obliku je osnovano 1991. godine i spada u red pet najvećih, najrazvijenijih i infrastrukturno najbolje opremljenih pijačnih uprava u Srbiji. Preduzeće danas zapošljava 56 ljudi, sarađuje sa više od 2 hiljade korisnika usluga, trgovaca i poljoprivrednih proizvođača, i uspešno i profitno posluje od osnivanja.\n„Tržnica“ osnovnu delatnost obavlja na četiri pijace u Subotici koje se prostiru na površini od 81.682 kvadratna metra. To su robna pijaca „Mali Bajmok“ (Buvljak), auto i stočna pijaca i zelene pijace „Palić“ i „Aleksandrovo“. U okviru robne pijace „Mali Bajmok“ je organizovana i zelena pijaca koja posluje kao sastavni deo ovog velikog prodajnog prostora.\nNajveća pijaca kojom gazduje ovo preduzeće je Robna pijaca „Mali Bajmok“ na kojoj svakodnevno posluje oko 2 hiljade prodavaca i proizvođača robe široke potrošnje, voća, povrća, mlečnih i drugih proizvoda. .\nVećinski vlasnik kapitala „Tržnice“ je Grad Subotica koji je odlukom Vlade Republike Srbije, krajem maja 2012. godine, šest godina nakon privatizacije koja je poništena, dobio na poklon 70% akcija ovog preduzeća. Preostalih 30% akcija je u vlasništvu malih akcionara, uglavnom zaposlenih i bivših zaposlenih u ovom preduzeću.\nAkcionarsko društvo „Tržnica“ je jedan od osnivača i aktivnih članova Poslovnog udruženja „Pijace Srbije“, ima svog predstavnika u Upravnom odboru ove asocijacije i predsedava Radnom grupom za robne pijace.


Od 2018. godine brže otvaranje firmi putem e-prijava | Gde Investirati\nDo kraja sledeće godine, međutim, trebalo bi da zaživi elektronska registracija preduzeća, čime bismo po jednostavnosti otpočinjanja posla mogli da preteknemo pet ekonomija na Doing business listi Svetske banke. Ministarstvo privrede i UNDP nedavno su potpisali sporazum koji predviđa da e-prijava zaživi do novembra 2018. godine.\nVreme koje je neophodno za otvaranje preduzeća je skraćeno sa 12 na sedam dana, dok je svetski prosek 21 dan, objašnjavaju u Ministarstvu privrede.\nGeneralno, procedura za pokretanje biznisa je efikasna, s tim što postoje neki drugi neophodni koraci koji prethodno treba da se preduzmu, što sam proces otpočinjanja biznisa otežava. Budući preduzetnici i osnivači privrednih subjekata moraju da popune prilično opširne papirne obrasce, izrade nacrt statuta, da osiguraju da su njihovi potpisi verifikovani pred relevantnim institucijama.\nIdeja je da osnivači preduzeća mogu da se prijave za registraciju, dostave svu neophodnu dokumentaciju i elektronskim putem plate takse, koristeći samo digitalni sertifikat, dok će se korak sertifikovanja statuta, koji je trenutno neophodan, ukinuti, dodaju u Ministarstvu privrede.\nPrema sadašnjim procedurama, osnivači subjekata moraju da idu kod javnog beležnika kako bi verifikovali sopstveni identitet i potpise. To je rutinska procedura koja bi jednostavno mogla da se zameni korišćenjem digitalnog sertifikata ili kroz proveru identiteta na licu mesta pri dostavljanju prijave u APR. Novi model će se dodati na postojeći portal APR, kako bi se omogućila elektronska registracija novih poslovnih subjekata.\nPrevious Srbija: 9,4 odsto zaposlenih uplaćuje privatne penzije\nNext Devizne rezerve Srbije u decembru iznosile 10,2 milijarde evra\nTags KompanijeMinistarstvo privrede Srbije\nImpact Hub i Startup Wise Guys lansirali akcelerator za inovativne kompanije\nViše od 1.000 srpskih seoskih domaćinstava se bavi turizmom\nU Srbiji se nešto više od hiljadu seoskih domaćinstava bavi turizmom, kaže državni sekretar za turizam u Ministarstvu trgovine, turizma i telekomunikacija Miroslav Knežević i dodaje da taj vid turizma


Početak izgradnje Duvanskog kombinata Podgorica do juna 2012. - Bizlife.rs\n17:37 Podgorica, 16/02/2012\nIzgradnja nove fabrike Duvanskog kombinata (DKP), koja će biti iza Distributivnog centra u Podgorici, počeće za dva do tri meseca, iako tender za taj posao još nije raspisan, saopštili su predstavnici Sindikata kompanije.\nPredsednik Sindikata DKP-a, Željko Vujadinović kazao je agenciji Mina-business da se malo kasni sa izgradnjom fabrike, ali su od Vlade dobili garancije da će se ona završiti.\n– Postoje neki tehnički problemi zbog kojih je odložena izgradnja fabrike, ali za dva do tri meseca očekujemo da radovi počnu – rekao je Vujadinović i dodao da se nada da će se plan i program realizacije završiti na način koji će zadovoljiti većinu zaposlenih.\nPrema njegovim rečima, idejno rešenje za izgradnju nove fabrike DKP-a je završeno, ali je potrebno da se završi i planska dokumentacija.\n– Najvažnije je da smo postigli dogovor da se sa ove lokacije ne ide do momenta dok se ne izradi nova fabrika – rekao je Vujadinović i dodao da tender za izgradnju fabrike još nije raspisan, ali da ga očekuju sa pribavljanjem planske dokumentacije.\nNova fabrika bi, kako je planirano, trebalo da bude izgrađena na površini od oko 19,5 hiljada kvadrata. Za njenu izgradnju ostaje nešto više od 6 mil EUR od ukupno 13,2 miliona, koja su u junu 2010. godine dobijena od prodaje zemljišta na kojem se sada nalazi DKP.\nOd 13,2 mil EUR dobijana prodajom, pet miliona je potrošeno za izmirivanje dugovanja radnicima i isplatu\nregion izgradnja podgorica


Formiran operativni štab za krizne situacije – Zvornik Danas\nNaslovna/VIJESTI/Ex-Yu/Formiran operativni štab za krizne situacije\nBEOGRAD – U Obrenovcu je jutros po nalogu ministra unutrašnjih poslova Srbije Nebojše Stefanovića formiran Operativni štab koji će provoditi potrebne mjere za normalizaciju života, ali nije moguće procijeniti koliko će vremena biti potrebno za normalizaciju stanja u tom gradu.\nStefanović je rekao da je voda u Obrenovcu u opadanju, ali da postoje dijelovi koji su i dalje pod vodom, tako da grad još nije bezbjedan za povratak stanovništva.\nOn je napomenuo da u ovom trenutku nije moguće procijeniti koliko će vremena proteći prije nego što evakuisanim građanima bude upućen poziv da se vrate u svoje domove, prenose beogradski mediji.\n„Voda se povlači i nadam se da će se za nekoliko dana potpuno povući, a jedinice policije su na terenu i obezbeđuju transport hrane i vode za stanovništvo, kao i sigurnost u gradu“, rekao je Stefanović.\nPrema njegovim riječima, u gradu su uspostavljeni i punktovi za hitnu medicinsku pomoć, tako da će svi kojima su potrebni lijekovi, transport do bolnice, dijaliza i slične intervencije veoma brzo dobiti pomoć.\nEvakuacija stanovništva se nastavlja, a voda je tokom noći opala dovoljno da kamioni mogu da se uključe u akcije spasavanja, te se čamci sve manje koriste.\nNačelnik Sektora za vanredne situacije Predrag Marić demantovao je glasine o velikom broju žrtava u Obrenovcu, o tome da je ovaj grad „žrtvovan“ zbog Valjeva i da nema vode u Makišu.\n„Ljudi ne mogu da se vrate zato što za to nema uslova. Sada je prioritet pružanje hrane i medicinske pomoći onima koji ne moraju da budu evakuisani, jer nisu ugroženi vodom, a kojima je pomoć neophodna“, rekao je Marić za B92.


Taste Atlas objavio listu mesta gde se jedu najbolji ćevapi na svetu - www.025.rs\nwww.025.rs / ZABAVA / Taste Atlas objavio listu mesta gde se jedu najbolji ćevapi na svetu\nĆevabdžinica “Željo” je na prvom mestu, a preporuku je dobila od National Geographic i 25 kritičara hrane. Na drugom mestu je ćevabdžinica “Petica-Ferhatović”, koju je preporučio David Hofman (Hoffmann) i 24 kritičara hrane.\nNe trećem mestu je ćevabdžinica “Kod Muje” iz Banje Luke, koju je preporučio Mondo i osam kritičara hrane.\nU top deset ušli su i Restoran “Limenka” iz Tuzle, koji je preporučili brojni kritičari hrane, zatim ćevabdžinica “Hodžić”, “Zlaja” iz Tuzle, “Tima-Irma” iz Mostara, “Kastel” i “Specijal”iz Sarajeva, i “Pivnica Taverna” iz Tuzle.\nNa ostalih 13 mesta našli su se ćevabdžinica “Hari” iz Travnika, “Znam” i Dženita” iz Sarajeva, Roštiljnica A&D iz Banja Luke, “Mrkva” iz Sarajeva, “Bešlić” iz Zenice, “Kurto” iz Sarajeva, “Banjalučanka” iz Banja Luke, “Sarajka” iz Tuzle, “CT European Cafe&Grill” iz Sjedinjenih Američkih Država, “Kod Seje” iz Zenice, “Braća Zmajevi” iz Sarajeva, kao i ćevabdžinica “Savčić” iz Beograda.\nTags: ćevapi, najbolji ćevapi na svetu


Ministar policije pred Komisijom o protestima i Gavriću\nČetiri oficira policije suspendovana su zbog propusta koji je napravljen na prelazu Jarinje, kada je Slobodan Gavrić na Kosovo uneo više od 12 kilograma eksploziva, saopštio je ministar policije Skender Hiseni.\nSkender Hiseni (Foto N1)\nNa današnjoj sednici Komisije za unutrašnje poslove, ministar unutrašnjih poslova Skender Hiseni i generalni direktor Policije Špend Madžuni govorili su o slučaju Slobodana Gavrića i protesta opozicije u Prištini.\nHiseni je rekao da je u vezi slučaja Gavrić, kome je određen pritvor od 60 dana, uočeno da je granična policija podbacila i naveo da su zbog toga suspendovana četiri oficira policije na Jarinu, protiv kojih će se odvijati dalje procedure.\nGovoreći o najavljnim protestima opozicije za sutra u Prištini, Hiseni je rekao da je policija obavila sve potrebne pripreme kako bi predstojeće demonstracije protekle mirno, saopšteno je iz Skupštine Kosova.\n„Pravo za političke proteste se ne negira, naprotiv, mislim da su protesti sa jasnim političkim motivima dozvoljeni“, istakao je ministar Hiseni.\nHiseni je rekao da protesti koji su u Prištini održani 27. januara, nisu bili prijavljeni od strane organizatora.\n31.05.2020 Vlada Kosova donela odluku o ukidanju određenih mera (935)\n31.05.2020 Donja Gušterica: Napadnuta dvojica Srba (663)\n31.05.2020 Od ponedeljka se otvaraju svi prelazi i ukidaju epidemiološke mere (566)


Student-Igokea u polufinalu Kupa Republike Srpske – KK Igokea – Republika Srpska\nKK Igokea - Republika Srpska > Vijesti > Mlađe kategorije > Student-Igokea u polufinalu Kupa Republike Srpske\nStudent-Igokea u polufinalu Kupa Republike Srpske\nPosted by Igo on 13.12.2017\nKošarkaši Student-Igokee savladali su sinoć u Banjaluci ekipu Borca nakon produžetka 77:75 i tako izborili plasman u polufinale Kupa Republike Srpske za košarkaše. Regularni dio utakmice završen je 68:68.\nU prvom poluvremenu igralo se izjednačeno, šut nije služio ni jedne ni druge pa je na velikoj pauzi naša ekipa imala samo koš zaostatka – 31:29. Nastavak utakmice bolje je otvorila ekipa Borca koja je do poslednje četvrtine stekla prednost od 11 poena razlike – 53:42. Međutim, u poslednjem periodu trgnuo se mladi tim Student-Igokee, i uspio i da preokrene rezultat na 57:63, domaći uspijevaju da izjednače, a Nikolić nije uspio da pogodi poslednji šut na meču za pobjedu, pa su uslijedili produžeci. Petar Vuković je pri rezultatu 75:75 iznudio dva slobodna bacanja, i oba realizovao, što se na kraju ispostavilo kao ključno. Domaći ne pogađaju šut za tri poena i naša ekipa uspijeva da izbori polufinale Kupa RS.\nU našem timu najefikasniji bio je Janković sa 19 poena, dok je Petar Vuković upisao 12. Dvocifreni su bili još Nikolić i Savić koji su postigli po 10 poena. Za ekipu Borca Peđa Lončar je postigao 16, Pucar i Mikeš po 15 poena, Nikolić 14 a Samardžić 11 poena.\nU polufinalu Student-Igokea sastaće se sa premijerligašem Radnikom iz Bijeljine, a narednu utakmicu Prve Lige RS ekipa Žarka Milakovića igra u subotu u Laktašima protiv Sokoca, a meč počinje u 16:30 časova.\nPetar Vuković, igrač Student-Igokee\n“Ovo na kraju što je došlo je samo nagrada za borbu i protivnik je bio odličan, imali smo dosta grešaka, dozvolili mnogo ofanzivnih skokova ali smo ipak imali mnogo energije da iznesemo meč do kraja”\nŽarko Milaković, trener Student-Igokee\n“Ovo su juniori, njih petorica su 2000 godište, svaka utakmica na ovom nivou je za nas praznik i jedno veliko iskustvo. I u prvoj utakmici u ligi Republike Srpske imali smo sličan duel, tada je Borac odnijeo pobjedu a sada mi, imamo još mnogo do kraja i sigurno ćemo se susretati sa Borcem. Nadam se da nije neka ozbiljnija povreda Andreja Mikeša.Pokazali smo opet karakter, vratili su se iz velikog minusa i pobijedili utakmicu. Svaki dan usavršavamo njihov talenat, želimo da igramo sa puno samopouzdanja i mislim da to polako učimo.”


Godišnji koncert Plesnog kluba Luna - Ozonpress :: internet portal\nTag: koncert, Luna, ples\nTradicionalni godišnji koncert plesnog kluba Luna biće održan u utorak 19. juna sa početkom u 20 časova na velikoj sceni Doma kulture. Ove godine pored latino i standardnih plesova kao i raznih show koreografija, glavna tema koncerta i koreografije bice na pesme grupa ABBA!\nPlesni klub Luna ove godine proslavlja 25 godina postojanja, tokom kojih smo se trudili da deci, omladini i svim sugradjanima prezentujemo sportski ples na pravi način. Hiljade naših sugradjana su prošle kroz klub, pored osvojenih medalja i pehara, naučenih plesnih koraka, izgradili su se i kao ljudi, družili se, putovali i stvorili jednu veliku porodicu „Luna“.\n– Pozivamo sve sugradjane da nam se pridruže u ponedeljak i zajedno uživamo u plesnom spektaklu koji smo spremili za vas. Ulaznice možete nabaviti u prostorijama plesnog kluba Luna, a na dan koncerta na biletarnici Doma kulture – poručuju iz PK Luna.


Nastavak tradicije: Deda mraz deli paketiće - Svrljiške novine\nNastavak tradicije: Deda mraz deli paketiće\nNaslovna » Svrljig vesti » Društvo » Nastavak tradicije: Deda mraz deli paketiće\nDeda mraz i ove godine, kao i predhodnih, krenuo je u obilazak svrljiških sela radi podele novogodišnjih paketića najmlađim sugrađanima. Prvog dana, ekipa koju su sačinjavali, predsednik opštine Milija Miletić, direktor Osnovne škole ,,Dobrila Stambolić,, Zoran Nikodijević i dva kostimirana deda mraza, obišla je učenike u Niševcu, Lalincu, Grbavču i Prekonogi. Pored osnovaca paketići su podeljeni i deci predškolskog uzrasta. U selu Plužina nema škole ni obdaništa, pa je ekipa posetila domaćinstva, sa po dvoje mališana, kojima je u kućnoj atmosferi, Deda mraz uručio novogodišnje paketiće.\nU svim školama, mališani su goste dočekali pesmom i recitacijama uz obećanje da će u narednoj godini biti još bolji đaci. Zahvaljujući na srdačnom dočeku, predsednik Miletić je svoj deci poželo puno zdravlja, uspeha u školi i sreće i radosti u dečijim igrama.\nEkipa nastavlja podelu paketića, narednih dana, u ostalim selima svrljiške opštine.


LSV: Država treba da izdvaja za nauku, a ne za crkve | Autonomija\nLSV: Država treba da izdvaja za nauku, a ne za crkve\nSPC ne plaća porez, ali Vlada ipak za crkvu izdvaja milione evra od poreskih obveznika\nLiga socijaldemokrata Vojvodine (LSV) kritikovala je danas najavu da će Vlada Srbije izdvojiti pola miliona evra za izgradnju crkve u Crnoj Gori dok su u Srbiji „izdvajanja za nauku najniža u Evropi“.\n„U državi koja izdvaja najniži stepen bruto društvenog proizvoda za nauku u Evropi i u kojoj su naučnici, pre samo šest dana, na protestu, iskazali nezadovoljstvo svojim položajem, davanje milionskog iznosa crkvi je korak u vrlo lošem smeru“, saopšteno je iz te stranke.\nLSV ukazuje da Srpska pravoslavna crkva (SPC) ne plaća porez u Srbiji, ali da je Vlada ipak spremna da za crkvu izdvaja milione evra od poreskih obveznika.\n„Svaki naučnik zaposlen u ovoj zemlji plaća porez i svako izdvajanje za nauku dugoročno i višestruko se vraća društvu, a rešenja za brojne probleme naučnika u Srbiji još uvek ne postoje“, napominje LSV.\nLiga ističe i da se za izgradnju crkve u susednoj izdvaja novac iz tekuće budžetske rezerve, koji treba da služi samo za vanrednih okolnosti.\n„Ako bi nesrećnim slučajem Srbiju pogodile elementarne nepogode, budžetska sredstva za saniranje bila bi umanjena zbog ovakve odluke Vlade Srbije“, upozorava ta stranka.


Kruševačka Gradska toplana u dosadašnjem delu grejne sezone funkcioniše stabilno i bez većih problema | RTK\nKruševačka Gradska toplana u dosadašnjem delu grejne sezone funkcioniše stabilno i bez većih problema. Pored remontovanih kotlova, prema rečima direktora ovog Javnog preduzeća, Dušana Gvozdenovića obezbeđene su i dovoljne količine uglja.\nJavno preduzeće Gradska toplana svoje korisnike snabdeva toplotnom energijom pomoću tri kotla, dva na gas i jednim na ugalj. Direktor Dušan Gvozdenović kaže da očekuje završetak remonta 2. kotla na ugalj početkom marta, kao i da ovog energenta imaju dovoljno na zalihama.\nGvozdenović kaže da su se za ovu sezonu dobro spremili.\nGradska toplana snabdeva toplotnom energijom preko 9.000 Kruševljana.\nPrethodno : Na području Rasinskog okruga u prethodna 24 sata na koronavirus pozitivno još 36 osoba – u Kruševcu 22\nSledeće : Prema poslednjim podacima Doma zdravlja vakcinu protiv koronavirusa primilo je 6.126 Kruševljana – uskoro imunizacija u tri kruševačka sela


Runijeva rođaka: Vejn mi se gadi\nRođaka Vejna Runija, Natali, rekla je da joj se gadi fudbaler Mančester junajteda nakon što je otkriveno da je varao suprugu u više navrata sa prostitutkom Dženi Tompson.\nNatali Runi je rođaka napala na svojoj fejsbuk stranici.\n"Devojke mole ostale fudbalere da ih odvedu u krevet, a on plaća prostitutku. Izgubio je moje poštovanje u potpunosti. Zar se vi ne biste stideli isto? On je idol mnogim dečacima, a varao je ženu dok je nosila njegovo dete. To je odvratno, ima mnogo više para nego razuma", rekla je Natali Runi.\nNatali Runi je skrenula pažnju britanske javnosti nakon što je 2007. godine na proslavi 21. rođendana Vejnove žene Kolin pokazala jednom paparacu grudi.\nIpak, iako je devojka iz Liverpula željna slave i na sve načine pokušava da dođe do nje, i dalje za nju niko nikad ne bi čuo da njen tata Džon nije fudbaleru Mančestera ujak.\nZBOG NJEGA JE MORAO POSEBNO DA SE SPREMA Vidić je bio "stena", ali zbog duela sa napadačem radio je na kondiciji i JAČANJU MIŠIĆA!\nKREĆE NOVA ERA ENGLESKOG FUDBALA Vejn Runi dobio PRVI trenerski posao, a ostao je i igrač\nGOLOG GA TUKLI DRVENIM LETVAMA Sin fudbalskog sudije učestvovao u brutalom prebijanju mladića, pobegao u Srpsku, uhapšen, PA PUŠTEN NA SLOBODU?!\nSTRANAC U BEOGRADU Rejli iz Amerike: "Uveliko se osećam kao lokalac, ali nemojte me pitati umem li da PREPOZNAM PROMAJU"


STARA PLANINA i dalje gori, NE MOŽE da se gasi iz vazduha - BIZlife\nPožar koji se iz Bugarske proširio na srpski deo Stare planine i dalje bukti, a ekipe vatrogasaca su na terenu i pokušavaju da ugase vatru. MUP je saopštio da nema ugroženog stanovništva.\nSrazmere požara su ogromne, vatru gase i meštani i šumari i zasad nema ugroženih ljudi i kuća, pišu Južne vesti.\nNačelnik Sektora za vanredne situacije Predrag Marić saopštio je da nema ugroženog stanovništva, niti objekata, i da su na terenu sva raspoloživa sredstva i ljudstvo Sektora za vanredne situacije koji rade na lokalizaciji požara.\n“Ističem takođe da trenutno ne postoje uslovi za gašenje iz vazduha zbog zadimljenosti, te samim tim ni za angažovanje letelica u gašenju požara”, rekao je Marić.\nU intervenciji na izuzetno nepristupačnom terenu učestvuje 57 vatrogasaca-spasilaca iz vatrogasno-spasilačkih jedinica Pirot, Dimitrovgrad, Babušnica, Niš, Zaječar, Leskovac, Smederevo i Pančevo sa 19 vozila.\nIzvor: RTS, Južne vesti\nPredsednikov tour de Srem i kako je pobegao „kobrama“ ali ne i Blicu\nU danu kad je objavljen prekid rada Ziđina, veliki požar u borskoj topionici (VI...\nPingback: Otvorila se nova žarišta: Stara planina i dalje BUKTI - Bizlife.rs


Čitači bezbednosnog elementa za fiskalizaciju SUPER PONUDA\nČitači bezbednosnog elementa\nVeliki izbor čitača bezbednosnog elementa za fiskalizaciju sa USB Tip-A, Tip-C, Micro USB i Bluetooth interfejsom. Čitači za računare, laptopove, mobilne telefone i tablete.\nAko ste krenuli sa pripremama za novu fiskalizaciju, sigurno ste primetili da je jedna od stavki koja Vam je potrebna, čitač bezbednosnog elementa. MHT Group Vam nudi širok spektar čitača bezbednosnog elementa za fiskalizaciju koji će u potpunosti zadovoljiti Vaše potrebe u zavisnosti od toga gde i kako želite da ih koristite. Imamo čitače sa svim vrstama priključaka (USB-A, USB-C, Micro USB, Bluetooth), pogodne za Vaš desktop računar ili laptop, kao i za sve vrste mobilnih uređaja.\nVrste čitača bezbednosnog elementa za fiskalizaciju koje nudimo mogu se podeliti u različite kategorije u zavisnosti od njihovih karakteristika i primene:\nveličine standardne kartice\nČitač sa dva slota\n*Sve cene važe za količinu od 1 komada i uključuju PDV.\nZa veće količine zatražite ponudu: sales@kartica.rs\nČitač pametnih kartica sa USB Type-A konektorom\nČitač pametnih kartica sa Micro USB povezivanjem\nČitač pametnih kartica sa USB Type-C konektorom\nACS Secure Bluetooth® čitač pametnih kartica\nSvi uređaji koje nudimo imaju sve obavezne sertifikate za kvalitet i bezbednost, prateća uputstva, vodiče, specifikacije i drajvere i SDK-pakete, i obaveznu dvogodišnju garanciju.


Koordinatorka za Poglavlje 23 Nacionalnog konventa o EU Jovana Spremo i Nemanja Todorović Štiplija, glavni i odgovorni urednik portala European Western Balkans izjavili su da ne stoji ocena ministarke Jadranke Joksimović da Srbija dve godine nije otvorila nijedno pregovaračko poglavlje sa EU jer EU nije dovoljno spremna da primeni novu metodologiju. “Teško da je to baš tako…Ako niste u stanju da dve godine pomerite stvari u vladavini prava, a to je jedini razlog zbog kojeg ne napredujemo dve godine u pregovorima…”, kaže Spremo. Vladavina prava je srž svih promena koje treba da napravimo u uskađivanju našeg pravnog okvira sa EU, saglasni su gosti N1.\nTodorović ističe da će baš danas na međuvladinoj konferenciji u Luskemburgu biti predstavljena nova metodologija pregovora i naredni koraci. Ta konferencija će, kako ističe, biti eksplanatornog karaktera – da bi EK i Srbija primile k’ znanju novu pregovaračku metodologiju.\nOn naglašava da će sa novom metodologijom u proces biti uključene države članice koje rade monitoring na terenu i one će imati jasniju reč o stanju u Srbiji. Do sada su, objašnjava, postojali izveštaji EK koji su bili neupitni, a sad će države članice moći da kažu – naše informacije sa terena govore drugačije.\nJovana Spremo ističe da je Srbija u poslednja dva-tri meseca posvećena evrointegracijama, ali da način na koji se sve radi – u poslednjem momentu pokazuje da više put ka EU koristimo kao sredstvo a ne kao cilj.\nOna stoga očekuje da ćemo sa konferencije čuti i pohvale i kritike – kritike će se poklapati sa onim u polugodišnjem izveštaju, a odnose se na pravosuđe, borbu protiv organizovanog kriminala, ratne zločine, stanje u medijima.\nPohvale će se, kako ističe, odnositi na to da konačno u poslednja dva-tri meseca imamo napredak u mnogim aktivnostima vezanim za poglavlje 23 i 24. „Neke stvari se odjednom dešavaju i bivaju implementirane“, rekla je Spremo i dodala da se sada neće ulaziti u procecnu tih stvari koje su tek počele da se dešavaju.\nMoramo da vidimo njihov efektat u narednih par meseci…Malo je realno da se odjednom, posled dve godine, probudila suštinska volja i da se vlada posvetila vladavini prava ali da rade na tom putu – rade, kaže Spremo.\nOna ističe da smo merila koja se odnose na vladavinu prava dobili još 2016. godine, i da smo prošle godine uskaldili te naše planove sa prelaznim merilima koje je dala EU, a tu su različiti kriterijumi među kojima je jedan od najbitnijih omogućavanje pravosuđu da funkcioniše nezavisno od prisutnih političkih uticaja.\nDodaje da će se nakon izmene ustava menjati i ceo set pravosudnih zakona da bi se uskladio sa ustavnim rešenjima.\nNemanja Todorović kaže da je promena Ustava već ušla u papir o stanju u poglavlju 23 i 24 i da u njemu EU primećuje da se u posednja tri meseca najviše radilo u Srbiji.\nOn, međutim, ističe da vlast neprijatnije stvari za javnost stavlja u stranu – na primer Zakon o istopolnim partnerstvima o kojem se više ne govori.\nDodaje i da se od preporuka ODIHR-a vezanih z aizborni proces, biralo ono što bi moglo da se brzo impelementira i što vladi ne bi smetalo u daljem funkcionisanju.\n„Od bojkota izbora 21. juna prošle godine do danas samo jedna preporuka ODIHR-a je implementirana – preporuka o biračkom spisku, nijedna više“, kaže Todorović.\nNa temu međustranačkog dijaloga o izbornim uslovima, Todorović kaže i da u prvom klasteru nisu samo poglavlja 23 i 24 – tu je i demokratija i neka druga poglavlja koja tu nisu slučajno stavljena kao što je poglavlje o javnim nabavkama.\nSvi, dodaje, razumeju da se kroz javne nabavke finansiraju i političke partije i onda je to bitno zbog kontrole demokartskog procesa.\n„Ako države članice vide da nema pomaka u međustranačkom dijalogu a nema, budući da se sve postignuto od prethodnog međustranačkog dijaloga vratilo na staro…Od izveštaja ODIHR-a primenjena je samo ta jedna konkretna stvar, a sve stvari koji su dovele do bojkota izbora – mediji i pritisci na birače još nisu ni započete“, naglašava Todorović.\nPodsećamo, još od 10.decembra 2019. godine Srbija nije otvorila nijedno pregovaračko poglavlje u procesu pristupanja Uniji. To se neće desiti ni danas, na Međuvladinoj konferenciji Srbije i Evropske unije koja se održava u Luksemburgu jer zemlje članice nisu dale zeleno svetlo.


Press Online :: Festivali :: Počeo Međunarodni festival saksofona / print=true\nPočeo Međunarodni festival saksofona\nU Sali Beogradske filharmonije svečano je otvoren Drugi međunarodni festival saksofona, Belgrade SAXperience delima mladih srpskih kompozitora Aleksandra Sedlara i Ivana Brkljačića.\nTa dela su sinoć premijerno izvedena, a nastala su po porudžbini specijalno za ovu priliku. Na koncertu je nastupio i saksofonista, direktor i osnivač Festivala Milan Savić kojeg je ispratio Veliki kamerni orkestar, na čelu sa Tijanom Milošević.\nPubliku je pozdravio direktor Francuskog instituta Žan-Batist Kizen koji je izrazio veliko zadovoljstvo povodom uspešne saradnje sa Festivalom već drugu godinu za redom.\n"Veoma smo srećni da na ovakvom značajnom festivalu nastupa i naš istaknuti saksofonista Žan Deni Miša koji se svojim angažovanjem obraća i mladim perspektivnim studentima kao i široj publici", rekao je on.\nUoči koncerta Sedlar je ocenio da je veoma značajno što je u Beogradu pokrenut ovakav festival i što je ideja da se kroz njega proširi literatura za saksofon u umetničkoj muzici.\n"To je nova šansa i nova platforma za domaće kompozitore i izvođače", istakao je on. Egzotičan i zavodljiv zvuk saksofona preplaviće Beograd do 27. setepmbra, pošto je prestonica domaćin ambasadorima saksofona iz Srbije i Evrope, a publika će imati priliku da upozna mogućnosti tog instrumenta u svim žanrovima, od klasike do džeza.


Suljagić: Rješenje za djecu Konjević Polja je pokretanje paralelne škole\nNaslovnica NAJNOVIJE Nacija Suljagić: Rješenje za djecu Konjević Polja je pokretanje paralelne škole\nSrebrenica – Naša ljudska prava nećemo osigurati poniznim i ponižavajućim pozivima na iftar i iftarima sa Željkom Cvijanović čija vlada provodi okupatorsku, vermahtovsku politiku prema građanima nesrpske nacionalnosti u entitetu RS nego otvorenom i hrabrom građanskom borbom kao u slučaju lokalnih izbora u Srebrenici.\nOvo je izjavio koordinator Koalicije nevladinih organizacija “Prvi mart” Emir Suljagić, a povodom još jednog neuspjeha u rješavanju problema djece iz Konjević Polja kojima nije omogućeno pohađanje nacionalne grupe predmeta.\n– Da građani Srebrenice nisu ustali u odbranu svojih prava, danas bi im načelnik bio onaj koji je priredio doček i masovno sijelo u Skelanima za osuđene ratne zločince – izjavio je Suljagić povlačeći paralelu između situacije na prošlogodišnjim izborima u Srebrenici i aktuelnog slučaja obespravljene djece Konjević Polja.\nDa podsjetimo,Podsjetimo, na jučerašnjem sastanku pravnog zastupnika roditelja bošnjačke djece iz Konjević Polja Nedima Ademovića, predstavnika međunarodne zajednice te ministra prosvjete i kulture Republike Srpske Gorana Mutabdžije nije postignut dogovor. Ministar Mutabdžija nije mogao roditeljima u pisanoj formi dati garanciju da će njihova djeca ostvariti traženo pravo.\n– Moj je stav da je odgovor na stanje pokretanje paralelne škole i paralelnog obrazovnog sistema i u Konjević Polju. Znam da je to izvodivo i da paralelnu školu u Konjević Polju po nastavnom planu sarajevskog kantona možemo pokrenuti u roku od sedam dana. Odgovor na trećerazredni položaj građana nesrpske nacionalnosti je paralelizam i pokretanje paralelnih institucija tamo gdje institucije entiteta ne odgovaraju na potrebe nesrba – izjavio je koordinator “Prvog marta” Emir Suljagić.


Te Stefi Hotel Ceparo\nHotel Te Stefi Ćeparo Himara\nHotel Te Stefi je udoban turistički objekat 4 zvezdice na Jonskom moru, u malenom selu Ćeparo, na prekrasnoj albanskoj obali, 14 km od Himare, oko 40 km od Sarande, koja je feribotom odlično povezana sa grčkim ostrvom Krf. Položaj Hotela Te Stefi u malenom selu Ćeparo je na južnom delu albanske rivijere smaragdnog Jonskog mora, na samoj obali i sa prekrasnim pogledom na more, bez ikakve barijere između smeštaja i plaže, koja je udaljena samo 20 metara.\nSelo Ćeparo – donji deo se nalazi u blizini zaliva Porto Palermo i ima sopstvenu prekrasnu plažu. Tvrđavu Porto Palermo je ojačao obnovom Ali Paša radi odbrane od grčkih ustanika Himariota, iako danas pripada području sela Ćeparo. Međutim, gornji deo Sela Ćeparo, sagrađen na padini uzvišenja, odlikuje živopisna arhitektura, lokalno stanovništvo izuzetnog gostoprimstva, prefinjenosti, kosmopolitskog duha i očuvanog identiteta i nekoliko jedinstvenih istorijskih znamenitosti, uključujući visoku kulu Ali paše, Manastir Svetog Dimitrija i Kuću Milena Đika. Gornji deo sela Ćeparo povezuje uzana vijugava staza duž uspona padinom, prekrivernom maslinama. Posetilac za 15-tak minuta šetnje stiže do sela Gornje Ćeparo, za šta je nekadašnjim komunistima trebalo dva sata ili više zbog utiska odvojenosti od civilizacije. Najstariji deo sela Gornje Ćeparo odlikuje jedinstvena arhitektura belo okrečenih kuća i kaldrmisane uzane ulice, nad ambisom sa severne strane uzvišenja, koji izgleda kao prilepljeno sa liticom, odakle se pruža prekrasan pogled na modro Jonsko more, potvrđujući osećaj krševitog sela, sa predstražom koju čini posebno oblikovan teren i okolina.\nHotel Te Stefi u selu Ćeparo ima 21 nepušačkh soba, koje su dvokrevetne, trokrevetne, četvorokrevetne i apartmani, sve sa balkonima i pogledom na more, kupatilima sa tušem i toaletnim priborom, LCD TV-om sa kablovskim programima i klima uređajima. Sobe Hotela Te Stefi Ćeparo su jednostavno i prijatno opremljene i čiste, ali pružaju svu udobnost gostima koji žele da osluškuju šum mora dok tonu u san….\nDo plaže sa ležaljkama gostima treba samo 20 sekundi, kao i do restorana Hotela Te Stefi, što ga čini odličnim odredištem-destinacijom gostiju koji traže miran odmor na prekrasnoj plaži. Hotel Te Stefi Ćeparo je izuzetno pogodan za omiljeno piće i hranu pored ležaljke na plaži Jonskog mora ….\nHrana u restoranu Hotela Te Stefi Ćeparo je veoma raznovrsna i zadovoljava sve ukuse, uključujući veliki izbor sveže morske ribe i morskih specijaliteta, pica i testenina.\nTokom boravka se toplo preporučuje poseta gornjem delu sela Ćeparo, tzv. Starom Ćeparu, koje je skoro potpuno očuvalo tradicionalni način života, originalnu arhitekturu, kao i običaje tipične za stanovništvo južnog dela Albanije (Metohu 2015, pp. 15-16). Stanovici gaje svoje proizvode, voće i povrće, bave se stočarstvom – gajenjem koza i ovaca, te proizvode mlečne proizvode. Domaćinstva Gornjeg Ćepara peku svoju domaću rakiju, žene izrađuju tradicionalne proizvode i živopisne ručne radove, a magarci se i danas koriste za prenos robe između sela, uzanim putevima ovog prekrasnog područja južne Albanije…..\nSadržaji Hotela Te Stefi Ćeparo : recepcija 24 sata, sigurnosni sef na recepciji, besplatan bežični internet, sunčana terasa sa opremom za plažu, bar, parking, klimatizacija, porodične sobe, sopstvena plaža, menjačnica, pranje i hemijsko čišćenje, usluge sportova na vodi, ribolov, prostor za roštilj ili mogućnosti obroka na otvorenom ….


Kao i mnogi Novobečejci vaterpolo je počeo da igra u VK Jedinstvo, pod nadzorom legendarnog novobečejskog vaterpoliste Zlatoje Marića.\nIgrao je za pionirsku ekipu Jedinstva koja je na turniru u Subotici, 1981. godine, osvojila titulu prvaka Vojvodine. Naredne, 1982. godine, bio je u sastavu pionirske ekipe Jedinstva koja je u Zrenjaninu osvojila zimsko prvenstvo Vojvodine, a sa deset golova, bio najbolјi strelac prvenstva.\nKao odličan plivač bio je stalni učesnik plivačkog maratona na Tisi kod Kanjiže, a 1983. godine je osvojio prvo mesto u pionirskoj konkurenciji.\nIste godine je, prema anketi novinara „Novobečejske komune“, bio na listi deset najuspešnijih sportista Novog Bečeja. Sa 16 godina, kao kadetski reprezentativac Vojvodine, u leto 1984. godine, prelazi u redove prvoligaša PVK „Bečej“, gde je odmah priključen seniorskoj ekipi. Istovremeno je igrao i za juniorsku ekipu Bečeja koja je bila višestruki prvak Vojvodine, a na državnom prvenstvu u Kotoru zauzela šesto mesto u SFRJ.\nPosle odsluženja vojnog roka (1986) još dve sezone igrao je za Bečej, da bi 1989. godine, na pozajmicu, otišao u zrenjaninski Proleter, gde je na kraju sezone, kao najbolјi igrač i prvi strelac ekipe, dobio primamljivu popudu iz inostranstva. Međutim kako nije dobio saglasnost odnosno, ispisnicu kluba, odlučio je da prestane sa aktivnim igranjem 1990. godine.\nBiblioteka\t7 Karolj Andre\t115 Vaterpolo\t48 duševno oboleli\t21 Polet\t5 Štamparija\t3 Vladimir Glavaš\t8 lov i ribolov\t30 Obzorja na Tisi\t28 Kafana\t1 Pošta\t16 Doktor\t24 Zagorka Jegdić\t2 Tisa\t53 Genocid\t2 Železnica\t2 Izložba\t4 Tiski cvet\t1 Novo Miloševo\t2 Bočar\t34


Napadač Mančester Junajteda i po mnogima jedan od najboljih fudbalera ikada nije mogao da se pomiri sa činjenicom da je Aleksandar Mitrović pogotkom u 90. minutu odveo "Orlove" na Mundijal u Katar.\nO frustracijama Portugalca govori i detalj sa kraja meča, gde mu je Strahinja Pavlović prišao da ga uteši, pokazivajući rukama na dolazak selektora Fernanda Santoša. Selektor Portugala hteo je da ga smiri, ali Ronaldo nije krio nezadovoljstvo ishodom meča, toliko da se prisetio nepriznatog gola sa prvog meča ovih selekcija u Beogradu.\nSelektor Portugala je izjavio kako Ronaldov ispa nije bio vezan za njega, već:\n„Govorio je da je u Srbiji postigao gol u poslednjem trenutku i da taj gol nije priznat. To je normalno, bio je frustriran. Na kraju utakmice niko neće objašnjavati šta se desilo ili nije“, naveo je Santoš.\nRonaldo i njegovi reprezentativne kolege svoju sreću za put na Mundijal moraće da potraže kroz baraž, gde će ih čekati nimalo lak zadatak.\nVIDEO: Poslednji sudijski zvižduk u Lisabonu, Srbija je na Mundijalu!


DS: Đinđić nikada ne bi uzeo Blera za savetnika - 27.02.2015, Sputnik Srbija\nDS: Đinđić nikada ne bi uzeo Blera za savetnika\nDemokratska stranka ocenila je danas da predsednik Vlade Aleksandar Vučić vrši zamenu teza kada kritikuje bivšeg premijera Srbije Zorana Đinđića vezano za... 27.02.2015, Sputnik Srbija\npolitika, vesti, evropa, svet, srbija, toni bler, aleksandar vučić, demokratska stranka\n21:20 27.02.2015 (Osveženo: 16:19 05.10.2015)\n© Sputnik / Vladimir Fedorenko / Uđi u foto-galerijuToni Bler\nDemokratska stranka ocenila je danas da predsednik Vlade Aleksandar Vučić vrši zamenu teza kada kritikuje bivšeg premijera Srbije Zorana Đinđića vezano za dolazak Tonija Blera u Srbiju.\n„Kada premijer Aleksandar Vučić pod kritikom Zorana Đinđića podrazumeva kritiku dovođenja Tonija Blera on u stvari pokušava da sprovede još jednu zamenu teza. Đinđić nije plaćao Blera i nikada ne bi uzeo za savetnika čoveka koji je, po sopstvenom priznanju, najodgovorniji za bombardovanje Srbije“, piše u saopštenju.\nKako su navele demokrate, bivši premijer Srbije se sastajao sa Blerom „da dogovara stvari od značaja za budućnost Srbije kao što su evropske integracije i investicije“.\n„On se nije sastajao sa Blerom kao savetnikom koji će podučiti nesposobne članove Vlade Srbije kako se radi posao, niti je sa građaninom Blerom pio kafu o direktnom ili indirektnom trošku poreskih obveznika“, piše u saopštenju DS-a.\nTa stranka je pozvala Vučića da „povede“ računa o dostojanstvu Srbije i funkcije koju obavlja.\n„DS podržava Vučića kada razgovara sa drugim političarima u interesu države. Podržavamo i kada razgovara sa Hašimom Tačijem kao zvaničnikom. Ali to ne znači da bi podržali da, ukoliko Tači završi političku karijeru, premijer Vučić angažuje građanina Tačija da bude savetnik Vlade Srbije“, stoji u saopštenju.\nPredsednik Vlade Aleksandar Vučić izjavio je danas da Vlada Srbije „nije dala ni dinar“ za dolazak bivšeg britanskog premijera Tonija Blera u Beograd. Premijer je dodao da će Bler vrlo brzo ponovo doći u Srbiju i da će obučiti sve ministre „koji treba da isporuče rezultate“.


Gornje podunavlje: Uspešna saradnja na obnavljanju prirodnih vlažnih područja : Nadlanu.com\nGornje podunavlje: Uspešna saradnja na obnavljanju prirodnih vlažnih područja\nObjavljeno 30. jul 2014. / 11:05:57\nU okviru saradnje Coca-Cola kompanije i Svetskog fonda za prirodu (WWF) koja traje od 2007. godine u cilju očuvanja slatkovodnih resursa širom sveta, ali i kako bi unapredio održivo korišćenje vode u svom poslovanju postavljanjem ambicioznih globalnih ciljeva održano je dvodnevno putovanje u Specijalni rezervat prirode Gornje Podunavlje.\nEkipe novinara imale su priliku da 18. i 19. jula posete Banatski Monoštor, baru Semenjaču u Štrpcu, Sombor, Apatin, baru Bestrement i da uživaju u vožnji katamaranom po Dunavu.\nGornje podunavlje je deo budućeg UNESCO Prekograničnog rezervata biosfere Mura-Drava-Dunav, poznatog i kao "Evropski Amazon", koji se prostire u pet zemalja.\nWWF-Svetski fond za prirodu i Coca-Cola sistem potpisali su novo sedmogodišnje partnerstvo za obnovu vlažnih i plavnih područja duž Dunava u šest zemalja Evrope (Austrija, Bugarska, Hrvatska, Mađarska, Rumunija i Srbija).\nOvaj projekat, ukupne vrednosti 4.4 miliona dolara, ima za cilj povećanje kapaciteta reke za 12 miliona m³ (4.800 olimpijskih bazena) i obnovu više od 53 km² vlažnih staništa (veličine 7.422 fudbalska terena) do 2020. godine.\nDo danas, partnerstvo je dovelo do velikih uspeha u oblasti zaštite prirode, uključujući poboljšanje ekološkog stanja sedam najvažnijih svetskih slatkovodnih slivova na pet kontinenata, smanjenje potrošnje vode kompanije Coca-Cola za 20 odsto te rad na smanjenju emisije pet miliona metričkih tona CO2 u globalnim proizvodnim operacijama Coca-Cola sistema.\nDuž Dunava, druge najduže reke u Evropi, regulacijom rečnog vodotoka za potrebe rečne plovidbe, poljoprivrede, eksploatacije šljunka i izgradnje brana, u poslednjih 150 godina uništeno je 80 odsto prirodnih vlažnih područja, kao biološki najproduktivnijih staništa. Ovi projekti su sprovođeni iz niza razloga uključujući potrebu za hidroenergijom, održavanjem plovnih puteva i zadržavanjem plavnih voda. Posledice su višestruke, a među njima su smanjenje populacija riba, narušavanje staništa koja naseljavaju brojne vrste biljaka i životinja, pogoršanje kvaliteta voda, kao i smanjenje površina vlažnih staništa koje su prirodni rezervoari i značajno ublažavaju uticaj poplavnih voda.\nTokom sedmogodišnjeg perioda obnove, Coca-Cola sistem će podržati aktivnosti kojima će se ponovo uspostaviti veze između nekadašnjih plavnih područja i poboljšati kapacitet za ublažavanje poplava, obnoviti vlažna staništa za najugroženije vrste i izgraditi ribljie staze na branama, te omogućiti migracija riba. Uticajobnavljanja vlažnih staništa je značajan posebno kad se uzmu u obzir nedavne poplave sa razornim posledicama koje su mogle biti ublažene da su plavna područja uz reke bila u punom kapacitetu.\nOvo je inače najveći jedinstveni program u Evropi koji je Coca-Cola do danas podržala.\nPUT DO BOLJE LINIJE I ZDRAVLJA: Pet trikova koji će vam…\nRad WWF-a i Coca-Cola sistema u SRP „Gornje Podunavlje“\nU okviru novopotpisanog partnerstva, u Srbiji će biti obnovljeni lokaliteti na području Specijalnog rezervata prirode “Gornje Podunavlje” uz Dunav - bara Štrbac i lokalitet Bestrement koji obuhvata nekadašnje plavno područje Dunava, ali je odsečen od rečnog toka zbog izgradnje nasipa i skoro je potpuno obrastao trskom i vrbama. U prošlosti je ova oblast bila veoma bitna za razmnožavanje i migraciju mnogih vrsta ptica, ali je izgubila svoju funkciju usled sušenja i obrastanja vegatacijom.\nCilj potpisanog partnerstva je poboljšanje vodnog režima tokom cele godine obnavljanjem već postojećih kanala za irigaciju, a pored unapređenja biodiverziteta, aktivnosti će biti usmerene i na dobrobit lokalnih zajednica kroz razvoj ekoturizma.\nCelokupan projekat se nadovezuje na trogodišnju uspešnu saradnju WWF-a i Coca-Cola sistema na obnovi vlažnih staništa na lokalitetima u Gornjem Podunavlju sa ciljem revitalizacije vlažnih područja duž Dunava radi obezbeđenja staništa za bogatu floru i faunu Dunavskog sliva.\nNa području specijalnog rezervata prirode “Gornje Podunavlje”, kojim upravlja Javno preduzeće Vojvodinašume, biće obnovljena bara Šarkanj i lokalitet Bestrement koji obuhvata nekadašnje plavno područje Dunava, ali je odsečen od rečnog toka zbog izgradnje nasipa i skoro je potpuno obrastao trskom i vrbama. U prošlosti je ova oblast bila veoma važno stanište za brojne vrste biljaka i životinja, posebno za ptice močvarice, ali je izgubila svoju funkciju usled sušenja i obrastanja vegatacijom. Cilj projekta je poboljšanje vodnog režima tokom cele godine obnavljanjem već postojećih kanala za irigaciju, a pored unapređenja biodiverziteta, aktivnosti će biti usmerene i na dobrobit lokalnih zajednica kroz razvoj ekoturizma.\n“Dunav je u žiži interesovanja WWF-a u Evropi ne samo zbog biodiverziteta, nego i zbog dobrobiti za 80 miliona ljudi koji oko njega žive. Zato WWF, zajedno sa vladama zemalja dunavskog sliva, lokalnim organizacijama i privatnim sektorom (posebno Coca-Cola sistemom), radi na obnovi vitalnih vlažnih i plavnih područja za dobrobit ljudi i prirode”, izjavio je Andreas Bekman, direktor WWF Dunavsko-karpatskog programa. "Takođe, želimo da javnost bude obaveštena o nezamenljivim prirodnim vrednostima Dunava i prirodnim staništima uz reku, faktorima koji je ugrožavaju, kao i o značaju očuvanja vode Dunava."\n„Svesni smo da je voda ograničen resurs, a ujedno je i glavni sastojak naših proizvoda. Zato se zalažemo za kontinuirano poboljšanje efikasnosti korišćenja vode kroz svoje poslovanje i partnerstvo sa WWF-om. Od 2007. naša saradnja je usmerena na održive promene u našem poslovanju ali i očuvanje slatkovodnih resursa širom sveta. Ovo je najveći pojedinačni program koji je Coca-Cola sistem do sada podržao u Evropi, a u našoj zemlji Specijalni rezervat prirode “Gornje Podunavlje“ je područje koje je zbog svoje važnosti odabrano kao prioritet“, izjavila je Milica Stefanović, predstavnica Coca-Cola sistema u Srbiji.\nCelokupan projekat se nadovezuje na trogodišnju uspešnu saradnju WWF-a i Coca-Cola sistema na obnovi vlažnih staništa na lokalitetima u Gornjem Podunavlju sa ciljem revitalizacije poplavnih područja duž Dunava.\nOsnovne informacije o Gornjem Podunavlju\nGornje Podunavlje je veliko plavno područje na krajnjem severozapadu Vojvodine koje predstavlja jednu od najočuvanijih ritsko-močvarnih celina na toku Dunava kroz Srbiju. Prostire se na više od 19.500 hektara, uz levu obalu Dunava, obuhvatajući gotovo 70 km rečnog toka. Deo je velike plavne doline koja se prostire i u susednoj Mađarskoj i Hrvatskoj i posle delte predstavlja najvažnije vlažno područje na čitavom toku Dunava. Kao važan centar biološke raznovrsnosti, od 2001. godine ovo područje zaštićeno je kao Specijalni rezervat prirode (SRP) kojim upravlja Javno preduzeće Vojvodinašume. Zbog izuzetnog bogatstva vrsta proglašeno je značajnim područjem za ptice (IBA – Important Bird Area), značajnim područjem za biljke (IPA – Important Plant Area) i odabranim područjem za dnevne leptire (PBA – Prime Butterfly Area), a takođe čini i deo ekološke mreže Emerald. SRP „Gornje Podunavlje“ upisan je i na listu međunarodno značajnih vlažnih područja - Ramsarskih područja. Među najznačajnijim retkim vrstama životinja ovog područja ističu se orao belorepan, crna roda, patka njorka, divlja mačka, vidra, jazavac, kao i najveća populacija evropskog jelena u Srbiji. Guste, ritske šume autohtonih topola i vrba ispresecane brojnim rukavcima i mrtvajama, danas su gotovo reliktnog karaktera. Ovo područje deo je budućeg UNESCO Prekograničnog rezervata biosfere “Mura-Drava-Dunav”, poznatog i kao „Evropski Amazon“, koji se proteže od Austrije, preko Slovenije, Mađarske i Hrvatske sve do Srbije.


LAJEN PISALA HARADINAJU Predsednica Evropske komisije potvrdila evropsku perspektivu Zapadnog Balkana\nRamuš Haradinaj, koji je 19. jula podneo ostavku na mesto premijera privremenih prištinskih institucija, objavio je da je od Ursule fon der Lajen dobio odgovor na njegovu čestitku povodom izbora za predsednicu EK u kom je ona potvrdila evropsku perspektivu Zapadnog Balkana.\n"Želim da potvrdim evropsku perspektivu Zapadnog Balkana. Delimo isti kontinent, istoriju, kulturu i izazove i gradićemo zajedno istu budućnost", navela je izmeђu ostalog Fon der Lajenova u pismu, čiji je printskrin Haradinaj objavio na Fejsbuku.\nHaradinaj je ponovio da bi dijalog Beograda i Prištine trebalo bezuslovno da se nastavi, dok se, kako je itakao, "u postojećim granicama ne postigne dogovor o medjusobnom priznavanju".\nKancelarija Haradinaja: Ne uvoditi dodatne prepreke\nPrema pisanju "Gazete Expres", ambasadori zemalja Kvinte zatražili su danas vraćanje fokusa na takse i dijalog sa Beogradom, iako je nakon Haradinajeve ostavke jedina tema svih političkih stranaka - održavanje vanrednih parlamentarnih izbora. Iz Haradinajeve kancelarije poručuju da je nametnuta taksa na proizvode iz Srbije i BiH "pravična odluka", a da dijalog nije prekinula Priština.\nU saopštenju kancelarije navode se do sada više puta ponovljeni stavovi vlade tzv. Kosova u vezi sa, kako tvrde, opravdano nametnutim 100 odsto uvećanim taksama na proizvode iz Srbije i BiH, novembra prošle godine. Zemlje Kvinte pozvale su ranije danas Prištinu i Beograd da što pre obnove dijalog, da Priština mora da ukine takse, a Beograd da obustavi kampanju za povlačenje priznanja nezavisnosti Kosova.\nTV Prva: Vučić sa Fon der Lejnovom 23. jula\nU PRIŠTINI VEĆ KUKAJU Novi šef diplomatije EU, koji će biti i glavni posrednik u pregovorima je PROTIV NEZAVISNOSTI KOSOVA\nHaradinaj o susretu sa ambasadorom SAD u Berlinu\nNovi gradonačelnik Atine položio zakletvu


Posted on 03/03/2019 13/09/2019 inIstorija\nDa nije bilo intervencije Britanije, Francuske i Rusije 1913. godine, Kosovo bi bilo dodeljeno Albaniji, u doba kada je ta zemlja diplomatski priznata.\nKneževina Srbija (ime za vreme postojanja Knjažestvo Srbija) je postojala u periodu od 1815. do 1882. godine. Nastala je posle Drugog srpskog ustanka i postojala sve dok 1882. godine nije proglašena u Kraljevinu Srbiju. Kraljevina Srbija je priznata kao država nakon Berlinskog kongresa 1878. godine. Međunarodno priznanje odnosilo se na trenutne granice Srbije koje vidimo na karti iz 1878. godine.\nU periodu od 1815. do 1882. godine su se oko vlasti nadmetale i smenile dve dinastije, čiji su rodonačelnici bili Đorđe Petrović – Karađorđe, vođa Prvog srpskog ustanka i knez Miloš Obrenović, vođa Drugog srpskog ustanka i osnivač Kneževine Srbije.\nPreviousPrevious post: OVAJ DEČAK JE UMRO NA 20 MINUTA: Ono što je rekao kada se vratio sa ONOG SVETA, šokiralo je mnoge!\nNextNext post: PISMO SVEKRVE UPUĆENO SNAJI ŠOKIRALO JE SVE: Pravila koja bi ti trebalo da slediš ako stvarno želiš da se slažemo


Nemački mediji: Sankcije protiv „Severnog toka 2“ pogodiće i Dansku i Poljsku - 11.11.2020, Sputnik Srbija\nNemački mediji: Sankcije protiv „Severnog toka 2“ pogodiće i Dansku i Poljsku\nU slučaju daljeg pooštravanja američkih sankcija protiv izgradnje gasovoda „Severni tok 2“, poljsko-danski konkurent rusko-nemačkog projekta „Baltički gasovod“ će... 11.11.2020, Sputnik Srbija\nevropa, svet, vesti, gasovod, nemačka\n19:52 11.11.2020 (Osveženo: 20:10 11.11.2020)\nU slučaju daljeg pooštravanja američkih sankcija protiv izgradnje gasovoda „Severni tok 2“, poljsko-danski konkurent rusko-nemačkog projekta „Baltički gasovod“ će se suočiti sa ozbiljnim problemima, piše „Berliner cajtung“.\nAutor članka skreće pažnju na „zanimljivu“ situaciju – nemačka luka Mukran je logistički centar za izgradnju i „Severnog toka 2“ i njegovog poljsko-danskog konkurenta „Baltičkog gasovoda“.\n„Ukoliko američke sankcije obuhvate luku Mukran, onda će ozbiljne probleme imati i 'Baltički gasovod' – isti projekat koji je imao za cilj da potkopa rusko-nemačku saradnju“, navodi se u članku.\nAutor piše o planovima SAD da uvedu nove sankcije protiv „Severnog toka 2“ početkom sledeće godine. Pretpostavlja se da će sankcije uticati ne samo na gasovod, nego i na rukovodioce preduzeća koja su uključena u realizaciju projekta.\n„Teško da će u međunarodnoj ekonomiji iko želeti da rizikuje“, navodi se u tekstu.\nNovinar smatra da će u periodu između predsedničkih izbora u SAD i inauguracije lidera zemlje, američke vlasti pažljivo pratiti dešavanja u operativnoj bazi izgradnje „Severnog toka 2“ – luci Mukran. U slučaju neophodnosti, Vašington će početi da preduzima mere.\nAutor članka primećuje poteškoće u radu brodova koji polažu cevi za gasovod.\n„Po planu, trebalo je da se započne sa polaganjem cevi u novembru. Ali sada uopšte nije jasno da li će biti moguće započeti postavljanje preostalih cevi ove godine“, zaključuje nemački list.


Gornji Milanovac, 13. jun 2022.\nMinistar građevinarstva, saobraćaja i infrastrukture u Vladi Republike Srbije Tomislav Momirović obišao je danas uništenu putnu infrastrukturu i poplavljene kuće u opštini Gornji Milanovac, gde je usled vremenskih nepogoda došlo do izlivanja reke Kamenice.\nMomirović je naveo da su poplave, prouzrokovane obilnom kišom, značajno oštetile infrastrukturu, pri čemu su dva mosta potpuno uništena, a još jedan je pretrpeo oštećenja, zbog čega bi trebalo odmah reagovati kako bi se sanirala šteta.\nMinistar je ukazao na to da je neophodno raditi na uređenju vodotokova reka kako do ovakvih problema ne bi u budućnosti dolazilo, poručivši da će resorno ministarstvo pomoći i opštinama Požega i Čajetina gde su velike poplave oštetile putnu infrastrukturu i domove građana.\nPredsednik Opštine Gornji Milanovac Dejan Kovačević naglasio je da je najvažnije da nije bilo ljudskih žrtava i da su sve nadležne službe reagovale izuzetno brzo, dodavši da je više kuća pod vodom i da će u narednim danima komisije utvrditi štetu.\nZbog ekstremno obilne kiše juče u ranim jutarnjim satima došlo je do izlivanja reke Kamenica u opštini Gornji Milanovac. Zbog stanja na terenu proglašena je vanredna situacija na teritoriji MZ Družetići i Bogdanica.\nMomirović je, pre obilaska uništene putne infrastrukture na teritoriji opštine Gornji Milanovac, obišao i oštećene puteve i srušeni most u Miokovcima na teritoriji Čačka.\nMinistar je konstatovao da, zbog značajnih sredstava koja su investirana u infrastrukturu i regulisanje vodotokova reka na široj teritoriji grada Čačka, vremenske nepogode nisu napravile veća oštećenja.\nSa sajta Vlade – 13.06.2022 – https://www.srbija.gov.rs/vest/634669/drzava-ce-uciniti-sve-da-pomogne-ugrozenima-od-poplava.php


Sta vam avio kompanije ne govore?\nDa li ste se ikada zapitali zasto su svetla koja vode ka izlazu crvena a ne zelena Ili zasto je bitno da prvo sebi stavite masku za kiseonik pre nego sto probate da pomognete nekome, ili koliko su teska vrata za izlaz u slucaju opasnosti na krilima aviona?\nDa li ste sigurni da znate kako treba da se ponasate u nekim zemljama za vreme obroka? Da li vam je ikada palo na pamet da je u Tajvanu podrigivanje za stolom pozeljno, u Venecueli svi kasne na vecere i ruckove, a u Francuskoj se salata nikada ne sece nozem?\nSoci je grad na Crnom moru u Rusiji. Nalazi se u Krasnodarskoj oblasti na granici sa Gruzijom. Soci ima 334000 stanovnika, po popisu iz 2008. godine i jedno od omiljenih letovalista Rusije


Letnja škola ekonomije u Nišu - JUGPRESS\nLetnja škola ekonomije u Nišu\nČetrnaesta po redu letnje škola ekonomije, koja je danas počela na Ekonomskom fakultetu, koja će trajati pet dana, treba studentima da pomogne da nauče kako teoriju pretočiti u praksu i primeniti je na konkretnim slučajevima i šta je sve mladim ekonomistoma potrebno od veština za poslove koje ih očekuju.\nPredavanjima i planiranim radionicama prisustvovaće oko 30 studenata ekonomije iz Rusije, iz Belgoroda i Moskve, Slovenije i Srbije, ali su i predavači sa drugih univerziteta.\n“Studenti će tokom ove letnje škole steći odgovarajuća znanja i veštine u vezi preduzetništva i novih poslova kojima će se baviti u budućnosti. Značaj ove škole je veliki zato što se razmenjuju znanja studenata”. ”, kaže profesor dr Tadija Đukić, dekan Ekonomskog fakulteta Univerziteta u Nišu.\nOvakav način rada, sticanje novih znanja i veština na ovaj način je od posebnog značaja za studente koje, kada dobiju diplome, čekaju novi izazovi i zadaci koji se menjaju iz dana u dan i za koje ovi moraju da budu spremni.\n“Svako učešće na letnjoj praksi donosi dodatne poene studentima koji se ne računaju za ocene, ali se računaju kao nešto što je student stekao i što će mu omogućiti bolje zaposlenje. Poslodavac drugačije gleda na kandidata koji kaže da je pohađao odgovarajući stručnu praksu, slušao predavače iz drugih zemalja, stekao drugačija iskustva, onda preduzetnici to više vrednuju”, kaže Đukić.\nViktorija Rapušina je došla iz Rusije sa desetak studenata koji predstavljaju Univerzitet Šuhov iz Belgoroda.\n“Naš Univerzitet redovno učestvuje na Letnjoj školi ekonomije, ovo je 12 godina kako dovodim studente. Za njih je ovo veliko iskustvo, steknu puno novog znanja, slušaju predavače iz inostranstva koji su kvalitetni, a teme su jako zanimljive i svake godine su drugačije. Posebno nas raduje praktična nastava,a studenti aktivno rade u radionicama i tako stiču praktična znanja. Njima to puno znači jer su mladi i tek su na početku karijere”, kaže Viktorija.\nUz sticanje novih znanja studenti će se upoznati tokom boravaka u Nišu i sa kulturno-istorisjkim spomenicima i prirodnim lepotama ovog dela Srbije, a prvi izlet biće organizovan do Đavolje varoši i Prolom Banje.


ODRŽAVA SE MISIJA STRUČNE PROCJENE EVROPSKE UNIJE U OBLASTI ZATVORSKOG SISTEMA I PREVENCIJE ZLOSTAVLJANJA U BIH: Misije stručne procjene predstavljaju jedan od mehanizama putem kojeg Evropska komisija, nakon podnošenja Zahtjeva za članstvo u EU, prikuplja dodatne informacije o trenutnom stanju u BiH u odabranim oblastima i vrši procjene usaglašenosti sa zahtjevima i praksama Evropske unije\nU periodu 24. do 28. septembra 2018. godine, Evropska komisija u BiH sprovodi Misiju stručne procjene u oblasti zatvorskog sistema i prevencije zlostavljanja.\nMinistarstvo za ekonomske odnose i regionalnu saradnju, u svojstvu republičkog koordinatora procesa evropskih integracija, koordinisalo je i organizovalo učešće predstavnika nadležnih institucija Republike Srpske na pojedinačnim sastancima sa ekspertima Misije i dostavljanje Evropskoj komisiji svih potrebnih dokumenata i dodatnih informacija.\nEksperti Evropske komisije sa predstavnicima institucija Republike Srpske razgovaraju o efikasnom upravljanju zatvorskim sistemom i sprečavanju mučenja i zlostavljanja u zatvorskom okruženju, sa fokusom na važeće zakone i politike, kao i na sprovođenje mjera za sprečavanje i borbu protiv mučenja i zlostavljanja u Republici Srpskoj.\nNa sastancima Misije stručne procjene učestvuju predstavnici Ministarstva pravde, Ministarstva unutrašnjih poslova, Ministarstva za ekonomske odnose i regionalnu saradnju, Kazneno-popravnih zatvora Banja Luka i Istočno Sarajevo, te Zavoda za forenzičku psihijatriju Sokolac.\nMisije stručne procjene predstavljaju jedan od mehanizama putem kojeg Evropska komisija, nakon podnošenja Zahtjeva za članstvo u EU, prikuplja dodatne informacije o trenutnom stanju u BiH u odabranim oblastima i vrši procjene usaglašenosti sa zahtjevima i praksama Evropske unije. Informacije i dokumenti, prikupljeni putem stručnih misija i razgovora sa nadležnim institucijama, javnim ustanovama i preduzećima, sindikatima, udruženjima i drugim zainteresovanim stranama u BiH, Evropskoj komisiji će poslužiti za pripremu Mišljenja o Zahtjevu BiH za članstvo u EU (Avis). U cilju najbolje procjene cjelokupne situacije u BiH u konkretnoj oblasti, eksperti Evropske unije detaljno analiziraju institucionalne, pravne, strateške i druge kapacitete nadležnih institucija i tijela za sprovođenje pravnog okvira u tematskim oblastima, te rezultate ostvarene u praksi. Nakon održanih misija, izrađuje se Izvještaj o procjeni stanja sa detaljnom analizom i konkretnim zaključcima i preporukama za sve institucije u BiH.\nIZVOR: Vebsajt Vlade Republike Srpske, 26.09.2018.


Mandić otkrio aferu koja TRESE CRNU GORU! - Alo.rs\nNa politiku DF-a ne utiče niko iz Beograda i Moskve, a predstavnici tog političkog saveza ne idu po mišljenja po stranim ambasadama, izjavio je predsednik Nove srpske demokratije i jedan od lidera DF-a Andrija Mandić u emisiji Klub A na Televiziji A1\n- Na našu politiku utiču samo građani, koji su nam dali poverenje na izborima i niko drugi. Mi nikada nismo trčali po ambasadama i takođe nikad nismo tražili od nekog da nam dozvoli da uradimo ovo ili ono - rekao je Mandić.\nMandić je još jednom potvrdio da je Dražen Medojević bio najbolje rešenje za direktora Uprave policije.\n- Ono što bi nama možda dalo neko uverenje da mi imamo pogrešnu predstavu, da možda mi nismo u pravu, bila bi činjenica da Brđanin nakon smene pomoćnika, te iste pomoćnike suspenduje, posebno one koji su osumnjičeni za najteža krivična dela i povezani su sa organizovanim kriminalom, da im oduzme policijske značke, službeno naoružanje, otvori istragu protiv njih i krene u postupak utvrđivanja njihove imovine i lica povezanih sa njima- naveo je Mandić.\n- Za neke se govori i desetine miliona evra, što nekretnina, što vrednosti sa kojom raspolažu, pa da se onda mogu upariti podaci da li su ti štitili Crnu Goru, da li su sprovodiili zakon ili su punili vlastite džepove, njihove i njihovih prijatelja, tako što su bili sastavni deo velike organizovane kriminalne grupe - rekao je Mandić.\nCrna Gora Andrija Mandić demokratski front IZBORI U CRNOJ GORI IZBORI U CG region\nSve se zna ali kriminalci jos uvek su na vlasti.


Đorđević zabrinut: Vučićevim sinom da se pozabave socijalne službe - Politički.rs\nInstagram/ buducnostsrbijeav, Pokret Oslobođenje, Pixabay\nPoznato je da se često srećemo sa roditeljima koji svoje neostvarene želje, ambicije i snove pokušavaju da ostvare preko svoje dece. Ne iz zle namere, nego, zbog ponekad bolesne ambicije, oni pokušavaju da od svoje dece naprave uspešne umetnike, glumce, naučnike, intelektualce… problem je samo što ta deca najčešće nemaju želju a ni talenat za ono što su im roditelji predodredili da budu, pa i roditelji i deca budu nesrećni celog života.\nU poslednje vreme, na žalost, vidimo da roditelji po svaku cenu žele da njihova deca postanu poznata i slavna na bilo koji način, kad već to oni nisu mogli, te se dešava ih guraju u pakao rijalitija i prostitucije. Međutim, do sad, koliko je poznato, niko nije od očeva poželeo da mu sin postane huligan i kriminalac.\nNiko sem našeg predsednika Aleksandra, koji po običaju, i u tome mora da bude prvi u istoriji.\nNekadašnji saradnici i prijatelji našeg predsednika su pričali za medije da je Aleksandar kao mladić želeo da postane opasna faca, vođa navijača i huligana i slično, međutim, nije mu se dalo. Morao je da prodaje eksere po Londonu i nosi gajbice piva za pijane radikale Vojislava Šešelja. Zato je, po svemu sudeći, poželeo da te njegove snove ostvari najstariji sin Danilo.\nMnogi mediji su pisali s kim se Danilo druži a na društvenim mrežama se mogu naći zajedničke fotografije iz noćnih klubova, restorana i sa utakmica, predsednikovog sina i pripadnika navijačkih bandi, za koje se ispostavilo da ipak nisu navijači već teški kriminalci.\nSve to je zabrinulo i navelo predsednika pokreta Oslobođenje Mlađana Đorđevića da putem saopštenja pozove socijalne službe da se pozabave predsednikovim sinom, jer nije u redu da ga otac šalje na druženje sa narko dilerima.\nĐorđević na početku svog saopštenja objašnjava da Aleksandar Vučić pokušava od javnosti da sakrije političke veze kriminalnog klana uhapšenog Veljka Belivuka i zaštitu koju su godinama uživali.\nĐorđević ističe da je vidljivo kako lider SNS preko svojih medija pokušava da „čitavu priču o ovom klanu prebaci na Crnu Goru, a građane obmane kako se ne radi o domaćoj kriminalnoj grupi sa jakim vezama u politici, bezbednosnim strukturama i sportu – već o grupi koja je tobože uvezena iz Crne Gore, a u Srbiji se pojavila tek tako, slučajno“.\n„U starom maniru glumljenja žrtve, tabloidi su već izmislili da taj kriminalni klan pokušava da likvidira Vučića po nekakvom nalogu iz Crne Gore“, dodao je lider Oslobođenja.\nOn je objasnio da se to čini kako bi se javnost ubedila da SNS nema nikakve veze sa navedenim kriminalcima.\n„Građanima je nakon ove afere jasno da su naprednjaci ustvari najveća kriminalna organizacija u Srbiji i da je SNS samo političko krilo mafije koja je zaposela Srbiju a kojom upravljaju braća Vučić – Jajinački klan“, optužuje Đorđević.\nPredsednik pokreta Oslobođenje ističe da vrh SNS kontroliše kriminalce i huligane, te da se radi o njihovim ljudima koji su lansirani u organizovani kriminal tako što su dobili političku zaštitu i podršku u bezbednosnim strukturama:\n„Zauzvrat ti kriminalci obavljaju prljave poslove za SNS. Napadaju političke protivnike, novinare i intelektualce, zastrašuju građane, vozaju crne džipove na dan izbora, prave bakljade po zgradama za vreme vanrednog stanja. Ta grupa je obezbeđivala Vučićevu inauguraciju i sukobljavala se sa građanima ispred skupštine tokom letošnjih protesta“, dodaje Đorđević.\nĐođević, kao neko ko brine za budućnost Srbije i za srpsku omladinu, posebno ističe činjenicu da se radi o bliskim prijateljima sina Aleksandra Vučića, Danila, te da se na društvenim mrežama mogu naći njihove zajedničke fotografije iz noćnih klubova, restorana i sa utakmica.\n„Naprednjaci i njihovi tabloidi će verovatno sada da spinuju kako ja napadam Vučićevu porodicu, ali da je Vučić toliko zabrinut za svoju porodicu, zaštitio bi je od druženja sa pripadnicima narko klanova“, oštro kaže Đorđević i zaključuje:\n„Normalni diktatori u svetu šalju decu u internate po Švajcarskoj da se školuju, a Vučić svog sina šalje među narko dilere. Time bi trebalo da se pozabave ne samo bezbednosne, već i socijalne službe.“\nALEKSANDAR VUČIĆDANILO VUČIĆHULIGANIMLAĐAN ĐORĐEVIĆNARKO DILERNAVIJAČIVELJKO BELIVUK\nZet Dragan – od vlasnika četvrtine kafića “Demode” do stana od skoro MILION EVRA


Dnevni bilten 11.12.2018.\nBEOGRAD, 10. decembra 2018. (Beta) - Premijerka Srbije Ana Brnabić izjavila je 10. decembra da su srpsko-kineski odnosi na istorijskom vrhuncu i da je Srbija pouzdan partner Kini. Otvarajući konferenciju Beogradskog strateškog dijaloga "Inicijativa pojas i put na Balkanu", Brnabić je rekla da su rezultati te inicijatve već vidljivi za građane Srbije, koji vide nove puteve, mostove, rekonstruisane železnice, digitalizaciju i zaštitu prirodne sredine. Brnabić je ukazala na važnost slobodne trgovine, slobodnog protoka robe i kapitala, navodeći da takse od 100 odsto koje je Priština uvela na srpsku robu upozoravaju na pogubne posledice trgovinskih i drugih blokada. "Takse od 100 odsto dovele su Srbe na ivicu humanitarne katastrofe", rekla je ona. Prema njenim rečima, sekundarna posledica tih mera su politička i bezbednosna destabilizacija. "Srbija koja na sopstevenom primeru oseća posledice barijera opredeljenja je za otvorenu i slobodnu saradnju sa svima", kazala je Ana Brnabić. Premijerka je ocenila da je Srbija pouzdan partner Kini, koja je dosledna politici pružene ruke i nemešanja u unutrašnju politiku drugih zemalja. Brnabić je rekla da Kina i Srbija treba da iskoriste odnos poverenja koji imaju i da ujedine snage. "U ovo vreme nestalnosti i nepredvidivosti u međunarodnoj politici, Srbija je odan i pouzdan partner. Optimizam Vlade Srbije i zacrtani pravci razvoja jesu gorivo za budućnost", kazala je Ana Brnabić. Podsetila je da je krajem novembra u Pekingu otvoren srpski kulturni centar "Ivo Andrić", rekavši da se tome posebno raduje. "Kulturna razmena nakon niza projekata doprineće našem čeličnom prijateljstvu", rekla je Ana Brnabić. Ambasador Kine u Srbiji Li Mančang rekao je da je suština kineske inicijative "Jedan pojas - jedan put" u povezivanju ljudi u celom svetu bez obzira o kojoj zemlji ili rasi je reč. "Treba jedni druge da razumemo i da radimo zajedno", rekao je Li Mančang. On je kazao da je srećan čovek što je već kao student izabrao da uči srpski jezik i da će iz Beograda otići u penziju. "Ja sam srećan čovek što sam ambasador u Srbiji. Srbija je Kini prijateljska zemlja", rekao je Li Mančang i dodao da nema mesta u Srbiji na kojem nije prijateljski dočekan. Kineski ambasador je rekao da je stabilna politička situacija u zemlji preduslov za sve. "Najviše projekata ima između Kine i Srbije. Postoji veliki potencijal Kine i Srbije - velika perspektiva odnosa", kazao je. On je rekao da je Srbija zemlja koja u regionu značajno doprinosi očuvanju mira. Zahvalio je srpskim predsedniku i premijerki, Aleksandru Vučiću i Ani Brnabić na svemu, kao i srpskom narodu koji daje podršku srpskom rukovodstvu za razvoj odnosa sa Kinom. Profesor Nankai Univerziteta Ge Šunći rekao je da je incijativa "Jedan pojas - jedan put" ekonomska, a ne politička ili vojna inicijativa. On je kazao da ta incijativa nastoji da stvori fleksibilnu ekonomsku mrežu i da se zemlje medujsobno povezuju. "Jedan pojas - jedan put je samo ekonomska incijativa bez političke penetracije", rekao je Ge Šunći. On je istakao da je za Srbiju bitno da bude stabilna sredina za investicije. Ocenio je da Srbija i Kina treba da razvijaju saradnju u digitalnoj oblasti, da sarađuju na polju edukacije, da se bolje razume ambijent za investiranje u Srbiju, da se moraju rešiti sproovi između investitora i izvođača radova u Srbiji, itd. "Pozivam iskusne investitore iz Kine da dođu i investiraju u Srbiju... Naš cilj je da pomognemo Srbiji da pogigne bruto domaći proizvod. Želimo da Srbija bude biser na putu svile", kazao je Ge Šunći. Austrijski diplomata Volfgang Petrič ukazao je na to da se incijativa "Jedan pojas - jedan put" odvija u kontekstu velikog globalnog nemira. Prema njegovim rečima, Kina u vremenu globalnog nemira nudi alternativnu viziju evropskog poretka sa drugačijim vrednostima.\nJOŠ DVA POGLAVLjA OTVORENA U PREGOVORIMA EU-SRBIJA, MINISTARKA ZABRINUTA ZBOG KIM\nBRISEL, 10. decembra 2018. (Beta) - Na Međuvladinoj konferenciji Srbija-EU u Briselu su 10. decembra otvorena još dva poglavlja u pregovorima Srbije o prijemu u Evropsku uniju - 17. o ekonomskoj i monetarnoj politici, i 18. o statistici. Evropski komesar za proširenje Johanes Han je na konferenciji za štampu istakao da otvaranje novih poglavlja pokazuje da je pouzdan, čvrst i utemeljen put Srbije ka EU, jer su poglavlja 17. i 18. "ključna za strukturne reforme Srbije" koje su dobre, ali treba da se pospeše. Podvukao je da su presudno važni rezultati reforme vladavine zakona, dobrog upravljanja i temeljnih prava, jer su s tim povezana sva poglavlja. Ministarka za evrointegracije Srbije Jadranka Joksimović je izjavila da je moglo biti otvoreno bar još jedno poglavlje, za šta se založila većina članica EU, a neka zemlje su bile protiv otvaranja bilo kojih poglavlja. Poglavlje 17. tiče se nezavisnosti centralnih banaka u ekonomskoj i monetarnoj politici, i zakonski sprečava da centralne banke direktno finansiraju javni sektor, kao i da javni sektor ima povlašćeni pristup finansijskim institucijama, čime se obezbeđuje delovanje tržišne privrede. Poglavlje 18. obuhvata oblast statistike s ciljem da se obezbede pouzdani i tačni podaci za procene stanja u društvu i državnim institucijama. Govoreći o 18. pregovaračkom poglavlju, o statistici, Han je rekao da Srbija ima opsežnu statističku bazu i ocenio da su oba poglavlja, i te kako važna i korisna "jer domaći i strani investitori pomno prate srpsku monetarnu i ekonomsku politiku". U pregovorima o prijemu Srbije u EU je ukupno otvoreno 16 poglavlja, a privremeno su zatvorena dva. Joksimović je po završetku Međuvladine konferencije Srbija-EU iznela zabrinutost zbog postupaka vlasti u Prištini i rekla da je sagovornicima u EU ukazala da Priština preti novim merama protiv dijaloga i Srbije, čime se ruše evropske vrednosti koje sprovodi Srbija. Komesar Han je rekao da je nedavno bio u Beogradu i Prištini u pokušaju da pomogne obnavljanje dijaloga. Rekao je da je "kristalno jasno da je uvođenje 100 odsto carina na uvoz robe iz Srbije i BiH temeljno protivno duhu sporazuma CEFTA i suprotno duhu regionalnog trgovinskog prostora i neprihvatljivo".\nDjORDjEVIĆ PREDVODI DELEGACIJU SRBIJE NA KONFERENCIJI U MARAKEŠU\nBEOGRAD, 10. decembra 2018. (Beta) - Ministar za rad, zapošljavanje, boračka i socijalna pitanja Zoran Djorđević predvodi delegaciju Srbije na međunarodnoj Konferenciji o globalnom sporazumu o sigurnim, uređenim i legalnim migracijama, koja se održava 10. i 11. decembra u Marakešu. Djorđević je na marginama Konferencije imao niz uspešnih bilateralnih susreta, saopštilo je Ministarstvo za rad, zapošljavanje, boračka i socijalna pitanja. U razgovorima je ukazano na važnost razvoja i unapređenja bilateralne saradnje kao i zajedničkog rada u cilju regulisanja tokova migracija na društveno prihvatljiv način, navodi se u saopštenju. Djorđević je bio gost na svečanom ručku koji je u čast skupa priredio kralj Maroka Muhamed Šesti. Međunarodnu konferenciju otvorili su generalni sekretar UN Antonio Gutereš i predsednik Vlade Maroka Sadedin el Otmani. Među učesnicima konferencije su brojni predsednici država, uključujući nemačku kancelarku Angelu Merkel, španskog premijera Pedra Sančesa i grčkog Aleksisa Ciprasa.\nRUŽIĆ: SRBIJA PRIMER DRŽAVE KOJA JE LjUDSKA I MANjINSKA PRAVA PODIGLA DO NIVOA NAJVIŠIH STANDARDA\nBEOGRAD, 10. decembra 2018. (Beta) - Ministar državne uprave i lokalne samouprave Branko Ružić čestitao je svim građanima i građankama Srbije Međunarodni dan ljudskih prava i ocenio da je Srbija danas dobar i vredan pažnje primer države koja je ljudska i manjinska prava podigla do nivoa najviših međunarodnih standarda. "Ova godina protekla je u znaku unapređenja prava pripadnika nacionalnih manjina čime smo poslali još jednu poruku svetu da možemo svi zajedno, poštujući jedni druge, bogateći jedni druge, graditi Srbiju kao moderno, tolerantno, multietničko društvo, u kojem ima mesta za sve one koji vole i prihvataju ovu zemlju kao svoju", rekao je Ružić, a prenelo Ministarstvo državne uprave i lokalne samouprave. On je kazao da je poštovanje i unapređenje ljudskih prava važan segment državne politike Srbije, a da je 10. decembar prilika da se podsetimo na značaj poštovanja prava i dostojanstva svakog pojedinca. "Uz želju da današnje poruke inspirišu na uzajamno poštovanje, poverenje i toleranciju, čestitam svim građanima Republike Srbije Međunarodni dan ljudskih prava", rekao je Ružić.\nBRISEL, 10. decembra 2018. (Beta) - Visoka predstavnica EU za spoljnu politiku i bezbednost Federika Mogerini izjavila je 10. decembra da je i dalje uverena da, bez obzira na postojeće teškoće, dijalog Beograda i Prištine može biti nastavljen i da dve strane mogu postići pravno obavezujući sporazum o normalizaciji odnosa, ali da je odluka o tome na Beogradu i Prištini, a ne na Briselu. Na konferenciji za novinare posle sastanka ministara spoljnih poslova EU, Mogerini je ponovila da odluka o taksama na robu iz Srbije i BiH ugoržava dijalog i pozvala Prištinu da povuče tu odluku, jer dijalog treba da se vodi u atmosferi poverenja i poštovanja. Mogerini je rekla da EU i dalje pruža punu podršku nastavku dijaloga Beograda i Prištine kako bi došlo do pozitivnog ishoda - pravno obavezujućeg sporazuma koji bi rešio sva pitanja u vezi s potpunom normalizacijom odnosa. Visoka predstavnica je rekla da dijalog ne pripada ni EU, ni zemljama članicama, već dvema stranama, Beogradu i Prištini. "Za EU je relevantno i u tome smo jasni od samog početka da bismo pozdravili ishod koji na obuhvatan način rešava sva pitanja u vezi s normalizacijom na pravno obavezujući način i uz poštovanje principa međunarodnog prava i pravila EU. I dozvolite mi da to posebno kažem, to bi značilo da nema etničkih podela unutar zemalja i između zemalja", rekla je Mogerini na pitanje da li je za EU prihvatljiva ideja o korekciji granica. Ona je dodala da "bez obzira na prilagođavanja o kojem bi dve strane mogle razgovarati u budućnosti, to nikada neće... završiti u etnički čistim zemljama". Mogerini je dodala da svako eventualno rešenje mora da bude prihvatljivo za obe strane i da je na Beogradu i Prištini da se o tome dogovore a na Briselu da to olakša i proveri da li je u skladu s međunarodnim pravom i pravilima EU.\nBEOGRAD, 10. decembra 2018. (Beta) - Ministar finansija Srbije Siniša Mali i češka ministarka finansija Alena Šilerova 10. decembra su u Pragu potpisali Sporazum o regulisanju klirinškog duga Srbije prema Češkoj kojim će biti otpisano 70 odsto tog duga, koji potiče još iz doba SFRJ. "Uspeli smo, nakon teških pregovara, da dobijemo otpis 70 odsto duga, da sa 32,7 miliona dolara dođemo na 9,8 miliona. To je stvar koja je opterećivala odnose dve zemlje u proteklih 25 godina. Srbija ima novac na računu, biće regilusan i taj stari dug", rekao je Mali. On je dodao da, nakon što Sporazum bude ratifikovan, Srbija ima 45 dana da plati 9,8 miliona dolara, saopštilo je Ministarstvo finansija. Ministar je rekao da rešavanje klirinškog duga omogućava otvaranje nove stranice u odnosima Srbije i Češke, kako bi se dalje razvijala saradnja i podsticale investicije. "Pričali smo mnogo o novim investitorima koji dolaze u našu zemlju iz Češke Republike. To je sjajna stvar i zato želimo da ove stare dugove rešimo što pre kako bismo otvorili prostor za dalji razvoj naših bilateralnih odnosa", rekao je Mali. Češka ministarka finansija navela je da će postizanje Sporazuma o rešenju srpskog duga poboljšati odnose dve zemlje, koje je opterećivao taj problem iz prošlosti. Potpisivanju Sporazuma prisustvovala je premijerka Srbije Ana Brnabić koja je na čelu delegacije koja boravi u poseti Češkoj.\nBEOGRAD, 10. decembra 2018. (Beta) - Narodna banka Srbije saopštila je da će otvaranje pristupnog poglavlja o ekonomskoj i monetarnoj politici pomoći u održavanju makroekonomsku stabilnost i unapređenju konkurentnost, kao i rastu domaće privrede na tržišnim principima. NBS je saopštila da je domaće zakonodavstvo u oblasti ekonomske i monetarne politike "u najvećoj mogućoj meri" usklađeno s pravnim tekovinama EU, ali da je radi potpune usklađenosti Srbija predvidela određene izmene i dopune ključnih zakona iz te oblasti. Radi potpune usklađenosti s tekovinama EU, potrebno je promeniti Zakon o Narodnoj banci Srbije i Zakon o budzetskom sistemu, najkasnije do kraja 2021. godine. "Korist od otvaranja Poglavlja 17 za Srbiju leži u tome što će Srbija uz pomoć modernog zakonodavstva po EU standardima u oblasti ekonomske i monetarne politike nastaviti da održava makroekonomsku stabilnost i unapređuje konkurentnost i rast domaće ekonomije koja počiva na tržišnim principima i slobodnoj konkurenciji. Ovo se obezbeđuje putem održavanja stabilnosti cena, stabilnosti javnih finansija, strukturnim ekonomskim reformama i unapređenju domaćeg poslovnog okruženja", navela je NBS. Pravne tekovine EU u oblasti monetarne politike odnose se na nezavisnost centralne banke i zabranjuju centralnim bankama direktno finansiranje javnog sektora, kao i privilegovan pristup javnog sektora finansijskim institucijama. NBS je navela da se od novih država članica očekuje da teže ispunjenju kriterijuma za usvajanje evra, kao i da, dok ne pristupe evrozoni, politiku deviznog kursa tretiraju kao stvar od zajedničkog interesa EU.


- Stranica 3 od 422 - Интернет портал Алексинац\nALEF: Večeras „Ljubavne zavrzlame”, sutra koncert, u subotu „Večito u ofsajdu”\n23.06.2022. Ninoslav Miljković Kultura Ostavi komentar\nU okviru Aleksinačkog letnjeg festivala ALEF večeras je na programu predstava za decu i mlade „Ljubavne zavrzlame”. Priča je smeštena u sedamdesete godine prošlog veka, u blizini Pariza. Slatke ljubavne\nPonovljen Oglas za zakup poslovnog prostora u Tešici\n23.06.2022. Redakcija Društvo Ostavi komentar\nNa osnovu Zaključka predsednika opštine Aleksinac, Komisija za sprovođenje postupka davanja u zakup nepokretnosti, raspisala je drugi, ponovni Oglas za davanje u zakup poslovnog prostora putem prikupljanja pismenih ponuda. Predmet\nGrčki kolega o aleksinačkim slikarima\n23.06.2022. Ninoslav Miljković Društvo Ostavi komentar\nDo kraja meseca u Galeriji CKU je izložba na kojoj je prezentovano 25 radova sa Devete likovne kolonije ULUA (Udruženje likovnih umetnika Aleksinac) i prethodnih kolonija. Svečano otvaranje je bilo\nAleksinački mališani – odlični\n22.06.2022. Srđan Ilić Sport Ostavi komentar\nSuperfinale osmog ciklusa atletskog takmičenja „Brzinom do zvezda” održano je juče u Beogradu uz učešće oko 400 mališana iz 263 škole iz 52 grada. Prvi put u ovoj manifestaciji učestvovali\nIzjave ovih mladih ljudi nas podstiču da drugačije mislimo\n22.06.2022. Ninoslav Miljković Kultura Ostavi komentar\nNa dobre stvari javnost treba stalno podsećati sa ciljem da one budu prepoznate od sredine. U moru bezbroj svakojakih informacija i opšte težnje za zabavom veoma je važno ukazati na\nDan muzike obeležen i u Aleksincu\nAleksinački mešoviti hor „Šumatovacˮ je nastupom na otvorenom u centru grada, ispred fontane, i pevajući nekoliko numera u ovdašnjim kafićima obeležio Svetski dan muzike. Tom prilikom se desio neobičan susret\nPočele pripreme za vašar, objavljen poziv zakupcima\n22.06.2022. Ninoslav Miljković Društvo Ostavi komentar\nPripreme za predstojeći Petrovdanski vašar u Aleksincu su već počele. Na zvaničnom sajtu Opštine Aleksinac je već upućen poziv učesnicima da rezervišu prodajna mesta.U objavljenom tekstu obaveštavaju se zainteresovani zakupci\nU Žitkovcu „Zbogom moje desete”\n22.06.2022. Stefan Živković Društvo Jedan komentar\nIako je kraj školske godine, vreme kada učenici i radnici škola se pripremaju za odlazak na zasluženi letnji raspust, u kolektivu žitkovačke Osnovne škole „Vuk Karadžić” još uvek nema mesta\nDrugi pokušaj: Skupština „Morave” večeras od 19\nProšle srede trebalo je da se održi redovna godišnja Skupština Fudbalskog kluba „Morava”. Međutim, pozivu se nije odazvao dovoljan broj članova Skupštine, pa je Upravni odbor novo zasedanje zakazao za\nAleksinčani u završnici takmičenja „Igrajmo za 16”\n21.06.2022. Srđan Ilić Sport Ostavi komentar\nU Beogradu je u nedelju održana završnica takmičenja „Igrajmo za 16” u malom fudbalu za muškarce i žene. Gosti Radio-televizije Srbije na ovoj manifestaciji bili su predstavnici aleksinačke Opšte bolnice\nNagrađeni najbolji digitalni herbarijumi\n21.06.2022. Stefan Živković Društvo Ostavi komentar\nNa platou ispred Biblioteke juče je upriličena dodela nagrada i zahvalnica učenicima i profesorima, učesnicima u okviru konkursa „Digitalni herbarijum našeg zavičaja”.Pravo učešća na konkursu imali su svi učenici srednjih\nAleksinački glumci na Vidovdanskim svečanostima\n21.06.2022. Ninoslav Miljković Kultura Ostavi komentar\nGradsko pozorište „Teatar 91” je ovih dana veoma aktivno i sa nekoliko uspešnih gostovanja najavljuje da će i ovog leta biti dragi gosti na mnogim scenama zatvorenog i otvorenog tipa.Prekjuče\nIznenađenje na ALEF-u: Večeras balerine\n21.06.2022. Stefan Živković Kultura Ostavi komentar\nOvonedeljni program Aleksinačkog letnjeg festivala sinoć je otvorila „Likovna radionica na otvorenom”, gde su mališani imali prilike da crtaju kredama po betonu na platou ispred Doma kulture. Ovu aktivnost vodi\nPočelo leto, najduži dan u godini\n21.06.2022. Dijana Borojević Društvo Ostavi komentar\nLeto na severnoj Zemljinoj hemisferi počelo je danas u 11 časova i 13 minuta. Na južnoj hemisferi u isto vreme počinje zima.Za stanovnike severne polulopte leto počinje u onom trenutku\nOsnovna muzička škola „Vladimir Đorđević” sutra organizuje „Završni koncert svojih nagrađenih učenika”. Na završnom koncertu muzičke škole će pored muziciranja biti nagrađeni i njeni učenici koji su ostvarili zapažene rezultate


Faktor | Odluka vraćena na doradu: BiH i dalje bez 4G mreže\nOdluka vraćena na doradu: BiH i dalje bez 4G mreže\nObjavljeno: 05.11.2018. u 16:05\nVijeće ministara BiH je odlučilo da Ministarstvo prometa i komunikacija BiH vrati Prijedlog odluke o dodjeli dozvola za 4G mrežu na doradu\nBiH će i dalje biti bez 4G mreže. Vijeće ministara BiH je odlučilo da Ministarstvo prometa i komunikacija BiH vrati Prijedlog odluke o dodjeli dozvola za 4G mrežu na doradu.\nMinistrima je bila sporna cijena dozvole od 6,5 miliona KM, kao i visina godišnje koncesije na korištenje frekventnog spektra, koja bi trebala biti povećana sa tri na 6,7 miliona KM. Dozvolu bi telekom operateri trebali platiti u pet godišnjih rata, a koncesiju bi plaćali svake godine, u narednih 15 godina na koliko bi dozvole trebale biti izdate. Od ministarstva prometa i komunikacija je zatraženo da sačini analizu koliko su koštale dozvole za 4G mrežu u zemljama okruženja.\n- Mi ćemo tu analizu uraditi i pripremiti je za jednu od narednih sjednica. Međutim, moram da kažem da smo u prijedlogu odluke naveli nešto nižu cijenu dozvole, jer prema novim uvjetima, telekom operateri će morati u prve tri godine dostići pokrivenost od 90 posto teritorije BiH i 95 posto putnih komunikacija, uključujući i objekte, kao što su tuneli i mostovi. Trenutno, nijedan telekom operater u BiH nema ovakvu pokrivenost, tako da će ispunjavanje ovih uvjeta zahtijevati da ulože značajna finansijska sredstva u razvoj infrastrukture – kazao je zamjenik ministra prometa i komunikacija BiH Saša Dalipagić.\nNa današnjoj sjednici usvojena je Odluka o suspenziji i umanjenju carinskih stopa za repromaterijal koji se koristi za izradu proizvoda namijenjenih izvozu.\nOvom odlukom, prema riječima ministra vanjske trgovine i ekonomskih odnosa BiH Mirka Šarovića, nastoji se pomoći domaćim izvozno orjentisanim kompanijama da postanu konkurentnije na međunarodnom tržištu, jer će biti smanjen iznos dažbina koje moraju plaćati državi.\n- Ovo će moći koristiti kompanije u oblasti tekstilne i hemijske industrije, poljoprivredni sektor, mašinska industrija i druge. Na ovaj način im je omogućeno da nabavljaju repromaterijal jeftinije nego do sada – dodao je Šarović.\nOn se osvrnuo i na kritike upućene iz Vlade RS-a u vezi sa izvještajem o zaštiti životne okoline. Navodno, prema ovom izvještaju trebalo bi da bude uspostavljena agencija za zaštitu životne okoline na nivou države, što bi, stav je Vlade RS-a, bilo prenošenje nadležnosti.\n- U vezi sa ovim pitanjem izneseno je niz neistina. Još uvijek nije donesena bilo kakva odluka. Mi smo od jedne međunarodne organizacije dobili nacrt dokumenta uz prijedlog da ga prihvatimo kao svoj, kojeg smo dostavili na mišljenje entitetskim vlastima, ali i Ministarstvo vanjske trgovine i ekonomskih odnosa tek treba da da svoje mišljenje na ovaj dokument. Prema tome, još uvijek nije pokrenuta bilo kakva procedura usvajanja. Tek nakon što budu prikupljena sva potrebna mišljenja, ovaj nacrt može biti “pušten“ u proceduru – napomenuo je Šarović.\nOn nije želio da govori o “previranjima“ unutar SDS-a, kazavši samo da se u stranci vodi dijalog o tome u kom pravcu treba dalje da djeluje ova stranka.\nMigrantska kriza je također bila jedna od tema o kojoj su državni ministri danas raspravljali ali ministar sigurnosti BiH Dragan Mektić nije bio voljan da javnosti saopći detalje zaključaka koji su usvojeni.\nVijeće ministara BiH4G mrežamigrantska kriza\nDonesena Odluka o dodjeli grantova u iznosu 2.406.000 KM: Najviše sredstava za stambeno zbrinjavanje Roma\nHDZ-ovi ministri bojkotirali sjednicu pa okrivili Bošnjake, uključila se i Delegacija EU-a\nTokić oslobođen optužbi: Zastava sa ljiljanima nije sporna u Banjoj Luci!


VAŽAN SASTANAK: Nebojša Stefanović sa ministrom odbrane Ujedinjenog Kraljevstva Benom Volasom | Novosti.rs\nMinistar Stefanović zahvalio se ministru Volasu što je prihvatio njegov poziv da poseti našu zemlju i izrazio zadovoljstvo što ima priliku da bude domaćin prve posete ministra odbrane Ujedinjenog Kraljevstva Republici Srbiji.\nMinistri Stefanović i Volas saglasili su se da je današnji sastanak od izuzetnog značaja za dalji razvoj bilateralnih odnosa u oblasti odbrane između Srbije i Ujedinjenog Kraljevstva, kao i unapređenje sveukupnih odnosa dveju zemalja.\nDvojica zvaničnika, posle razgovora, potpisaće Aranžman o unapređenju saradnje u oblasti odbrane nakon čega će se obratiti medijima.\nNEBOJŠA STEFANOVIĆ NA POLIGONU "NIKINCI": Ministar prisustvovao noćnom gađanju\n11. 06. 2021. u 10:11\nPosle sastanka potpredsednik Vlade i ministar odbrane dr Nebojša Stefanović i ministar Ben Volas potpisali su Aranžman o unapređenju saradnje u oblasti odbrane između Republike Srbije i Ujedinjenog Kraljevstva.\nVolas je zahvalio ministru Stefanoviću i istakao da je ovo veoma važan dan i da se nadovezuje na prethodnu saradnju sa Srbijom.\n– Dok ovo govorim gotovo 70 britanskih vojnika izvodi vežbu zajedno sa srpskim vojnicima u Srbiji. Pred Britanijom i Srbijom je svetla budućnost u jačanju našeg partnerstva. Za nas je veoma važno da na Balkanu imamo dobre partnere, snažne partnere, a Srbija jeste zemlja sa kojom možemo još više sarađivati i više raditi na našu uzajamnu korist – naglasio je ministar Volas.\nPrema njegovim rečima, u interesu Ujedinjenog Kraljevstva jeste da Srbija bude snažna i uspešna, dodajući da nema sumnje da je u interesu Srbije da ima partnere na različitim stranama.\n– Mislim da delimo mnogo zajedničkih vrednosti na kojima možemo da radimo zajedno. Imamo mnogo zajedničkih odbrambenih interesa koje možemo da razvijamo. Srbija će se, recimo, pridružiti Ujedinjenom Kraljevstvu u okviru Ujedinjenih nacija u misiji na Kipru – ocenio je ministar Volas.\nKako je naglasio, zajednička je misija da se osigura da oba naša naroda budu bezbedna, sigurna i da postanu sve jača.\n– Radujem se ispunjavanju svega što smo danas potpisali kako to ne bi bilo samo parče papira, već odnos koji se gradi, koji će, po mom mišljenju, trajati, u svetu koji je sve nemirniji i nesigurniji. I upravo je tu potrebno imati prijatelja, a Britanija i Srbija imaju nameru da izgrade snažno prijateljstvo u ovom delu sveta i da se postaraju da ono postane sve snažnije – istakao je ministar Volas.\nOn je izrazio posebno zadovoljstvo zbog potpisanog Aranžmana o unapređenju saradnje u oblasti odbrane.\n– I pre nego što je ministar odbrane Stefanović postao ministar odbrane i pre nego što sam ja došao na ovu funkciju, obojica smo radili u oblasti bezbednosti i borbe protiv terorizma u ministarstvima unutrašnjih poslova. Mislim da taj odnos koji traje čini naše građane bezbednijim i očekujem da ćemo na tim osnovama graditi čvršću saradnju – zaključio je ministar Volas.\nMinistar Stefanović poželeo je iskrenu dobrodošlicu visokom gostu i izrazio zadovoljstvo činjenicom da je ovo prva zvanična poseta ministra odbrane Ujedinjenog Kraljevstva Srbiji ikada.\n– Ova poseta, zaista, predstavlja krunu naše dosadašnje saradnje, svega onoga što smo radili u prethodnom periodu, svih obuka, treninga, vežbi. Ona ima strateški značaj, ne samo za ministarstva odbrane, već i za razvoj sveukupnih odnosa naših zemalja. Ona će ujedno biti i dobra osnova za utvrđivanje smernica za dalji razvoj naših odnosa – rekao je srpski ministar.\nOn je istakao da su dve strane, potpisivanjem Aranžmana o unapređenju saradnje u oblasti odbrane, izrazile spremnost i opredeljenje za nastavak intenzivne bilateralne saradnje između dva ministarstva i dve vojske.\n– Ujedinjeno Kraljevstvo je značajna, velika sila, i tehnološka i vojna, zbog čega ona i jeste, između ostalog, poželjan partner za našu vojsku, za našu državu, i mi smo spremni da zajednički radimo kako bi odgovorili na sve bezbednosne izazove koji su pred nama u savremenom dobu, a istovremeno i da održavamo visok nivo sposobnosti naših vojski – izjavio je Stefanović.\nMinistar Stefanović je najavio da će srpska i britanska delegacija sutra prisustvovati vežbi „Platinasti vuk“ na kojoj je, pored pripadnika naše vojske, kontigent iz Ujedinjenog Kraljevstva najbrojniji, sa 69 pripadnika. On je istakao da će ta vežba pokazati spremnost da se u međunarodnim misijama UN i EU ostvaruju najviši standardi.\n– Istovremeno želim da izrazim i zadovoljstvo zbog naše zajedničke misije na Kipru. To je misija u kojoj će učestvovati i pripadnici srpske vojne policije zajedno sa predstavnicima vojske Ujedinjenog Kraljevstva i hoću da se zahvalim na podršci koju smo dobili u realizaciji ove misije, za koju smatram da je jedna od najznačajnijih u konkretnom razvoju odnosa dve vojske. Ovom prilikom želim da se u ime svih pripadnika Ministarstva odbrane zahvalim ministru Volasu i britanskoj strani i na uručenoj donaciji koja je bila namenjena za borbu protiv kovida-19. Dobili smo donaciju na početku krize, što je veoma značajno, jer je pomogla da naše vojno zdravstvo aktivnije odgovori na ove izazove i na tome smo, zaista, kao prijatelji zahvalni – rekao je Stafanović.\nSrpski ministar dodao je da je tokom sastanka bilo reči i o mogućnostima vojno-industrijske saradnje koja je veoma značajna za Republiku Srbiju i najavio da će u narednim mesecima naši timovi razmatrati konkretne oblike te saradnje, koja će se ogledati u unapređenju operativnih sposobnosti naše Vojske i angažovanju naših mladih naučnika.\n– Naša zajednička istorija iz svetskih ratova u kojima smo bili najčvršći saveznici i naša budućnost u kojoj možemo da sarađujemo kao dve veoma bliske zemlje, obavezuju nas da na ovome mnogo radimo, a ja hoću da još jednom zahvalim i ministru i njegovoj delegaciji što su izrazili spremnost da zajedno sa Srbijom rade na unapređenju naše bezbednosti, stabilnosti i kao što je danas istakao i predsednik Vučić, u razgovoru sa ministrom Volasom, da radimo na tome da naše zemlje napreduju i da međusobno podržavaju jedna drugu – rekao je Stefanović\nsastanak Nebojša Stevanović Ben Volas Stefanović i Volas